ส่วนที่ 1

การประกอบธุรกิจ

1.  นโยบายและภาพรวมการประกอบธุรกิจ

  บริษัท โปรเจค แพลนนิ่ง เซอร์วิส จำกัด (มหาชน) หรือ (PPS)
  เป็นบริษัทวิศวกรที่ปรึกษาที่ให้บริการทางด้านบริหารและควบคุมการก่อสร้างงานแขนงต่าง ๆ
  ได้แก่ งานก่อสร้างอาคาร งานก่อสร้างระบบสาธารณูปโภคพื้นฐานต่างๆงานโยธา
  งานโครงสร้าง งานสถาปัตยกรรม งานระบบต่างๆ ( ระบบไฟฟ้า , สื่อสาร , เครื่องกล ,
  ระบบประปาสุขาภิบาล และป้องกันอัคคีภัย ) งานภูมิสถาปัตย์ งานตกแต่งภายใน
  รวมถึงงานก่อสร้างที่ต้องอาศัยความชำนาญเฉพาะด้าน
  มีกลุ่มลูกค้าเป้าหมายทั้งที่เป็นโครงการก่อสร้างของภาครัฐและภาคเอกชน ก่อตั้งขึ้นตั้งแต่ปี 2530
  โดยนายประสงค์ ธาราไชย และนายสัมพันธ์ หงษ์จินตกุล โดยเป็นบริษัทวิศวกรที่ปรึกษารายแรก
  ที่ได้รับใบรับรองมาตรฐานคุณภาพ ISO 9002 จากสมาคมวิศวกรรมสถานแห่งประเทศไทย
  ในพระบรมราชูปถัมภ์ ร่วมกับสถาบัน EAQA (Environmental Accredited Quality
  Assessment) จากประเทศอังกฤษ ตั้งแต่เดือนมีนาคม พ.ศ. 2542
  และได้มีการพัฒนาปรับปรุงระบบคุณภาพเรื่อยมาจนได้ใบรับรองมาตรฐานคุณภาพ ISO 9001 :
  2000 จาก BVQI (Bureau Veritas Quality International) ตั้งแต่เดือนมกราคม
  พ.ศ. 2548 จนถึงปัจจุบัน
  ซึ่งบริษัทฯได้นำระบบมาตรฐานคุณภาพมาใช้กับทุกโครงการที่บริษัทฯเป็นผู้บริหารงานก่อสร้างและควบคุมงานก่อสร้าง
  และได้มีการตรวจติดตามภายใน (Internal Audit) จากพนักงานของบริษัทฯ ที่ผ่านการอบรม
  และมีการตรวจติดตามจาก BVQI ทุกๆ 6 เดือน และด้วยประสบการณ์มากกว่า 27 ปี
  ในด้านการบริหารและควบคุมการก่อสร้างของบริษัทฯ มีผลงานกว่า 200 โครงการ
  ซึ่งประกอบด้วยงานภาครัฐ และเอกชน อาทิเช่น

งานภาครัฐ

-   โครงการ ทางด่วนขั้นที่ 2

-   โครงการ วางท่อจ่ายน้ำของการประปานครหลวง

-   โครงการ โรงพยาบาลสิริธร กรุงเทพมหานคร

-   โครงการ รถไฟฟ้ามหานคร (MRTA)

-   โครงการ สนามบินสุวรรณภูมิ

-   โครงการ อาคาร การสื่อสารแห่งประเทศไทย

-   โครงการ สำนักงานใหญ่แห่งใหม่ ธนาคารแห่งประเทศไทย

-   โครงการทางพิเศษสายศรีรัช - วงแหวนรอบนอก

-   โครงการรถไฟฟ้าสายสีน้ำเงิน ส่วนต่อขยาย

-   โครงการโรงพยาบาลจุฬาลงกรณ์ สภากาชาดไทย

-   โครงการศาลฎีกา

งานภาคเอกชน

-   โครงการ โรงแรม แกรนด์ ไฮแอท เอราวัณ

-   โครงการ ใบหยก ทาวเวอร์ 2

-   โครงการ สำนักงานใหญ่ ของธนาคารกรุงศรีอยุธยา จำกัด (มหาชน)

-   โครงการ ศูนย์สารสนเทศของธนาคารกรุงไทย จำกัด (มหาชน)

-   โครงการ ศูนย์สารสนเทศของธนาคารกรุงเทพ จำกัด (มหาชน)

-   โครงการ ธนาซิตี้

-   โครงการ Jewelry Trade Center

-   โครงการ เกษร พลาซ่า

-   โครงการ World Trade Center

-   โครงการ Central World

-   โครงการ Centara Grand Hotel

-   HONGSA MINE-MOUTH POWER PROJECT (สปป. ลาว)

-   โครงการ The Paseo Town

-   โครงการ I Condo

-   โครงการ RHYTHM Condominium

-   โครงการ Central Festival Chiangmai

-   โครงการ TESCO Lotus สาขาต่าง ๆ

-   โครงการ Central Westgate

-   โครงการ Central Embassy

-   โครงการ The Grand Rama 9

-   โครงการ U place

-   โครงการ Central Plaza Changwattana

  ในปี พ.ศ. 2555 บริษัทฯ ได้เปลี่ยนแปลงโครงสร้างของบริษัทฯ เป็นบริษัทมหาชน
  และได้ระดมทุนในตลาดหลักทรัพย์ เอ็ม เอ ไอ เพื่อรองรับโอกาสในการเติบโตในอนาคต
  และเป็นการพัฒนาองค์กรอย่างยั่งยืน บริษัท โปรเจค แพลนนิ่ง เซอร์วิส จำกัด (มหาชน)
  มีพัฒนาการเติบโตอย่างต่อเนื่องทั้งในธุรกิจหลักและธุรกิจอื่นในบริษัทย่อยและบริษัทร่วมทุน
  เป็นไปตามแผนการพัฒนาขีดความสามารถของบริษัทฯ
  มิให้จำกัดอยู่เพียงการให้บริการเป็นวิศวกรที่ปรึกษาและบริหารจัดการโครงการก่อสร้างเท่านั้น
  ปัจจุบันบริษัทฯ สามารถให้บริการในด้านต่าง ๆ มากขึ้น ได้แก่

  บริษัท พีพีเอส ดีไซน จำกัด ให้บริการการออกแบบโครงสร้างและงานระบบ

บริษัท สวอน แอนด์ แมคคลาเรน (ประเทศไทย) จำกัด ให้บริการงานออกแบบด้านสถาปัตยกรรม
และออกแบบตกแต่งภายใน โดยเป็นการร่วมทุนกับ Swan & Maclaren LLP, Singapore
ซึ่งเป็นบริษัทที่ให้บริการด้านการออกแบบสถาปัตยกรรมที่เก่าแก่ที่สุดแห่งหนึ่งของประเทศสิงคโปร์

บริษัท พีพีเอส อินฟอร์เมชั่น คอนซัลแทนท์ จำกัด
ให้บริการด้านเทคโนโลยีสารสนเทศในส่วนของการทำ Media และสื่อโฆษณา

บริษัท บิลค์ เอเชีย จำกัด ให้บริการด้านเทคโนโลยีสารสนเทศเกี่ยวกับอุตสาหกรรมก่อสร้าง
ซึ่งการร่วมทุนกับบริษัท บิล์ค เอเชีย จำกัด
นี้ไม่เพียงเป็นการเพิ่มศักยภาพในการทำงานให้กับบริษัทฯ
โดยโปรแกรมที่ได้ร่วมกันพัฒนาเพื่อใช้ในอุตสาหกรรมก่อสร้าง
แต่ยังเป็นการเพิ่มโอกาสการลงทุนของบริษัทฯ ในการเป็นผู้ถือหุ้นบริษัท บิลค์ เอเชีย จำกัด
ซึ่งเป็นบริษัทที่มีศักยภาพในการพัฒนาด้านเทคโนโลยีการก่อสร้างในระดับประเทศอีกด้วย

โดยในปีนี้บริษัทย่อยต่างๆของเราที่ก่อตั้งขึ้นใหม่ได้เปิดดำเนินการแล้วโดยสมบูรณ์

ในปีที่ผ่านมายังได้มุ่งเน้นในการเตรียมความพร้อมของบริษัทฯ
เพื่อรองรับการเปิดเสรีประชาคมเศรษฐกิจอาเซียน (AEC)
เพื่อยกระดับการแข่งขันสู่ระดับสากลมากขึ้น โดยเฉพาะอย่างยิ่งการฝึกอบรมบุคลากรภายในบริษัทฯ
เพื่อให้มีศักยภาพอย่างเพียงพอ โดยปีที่ผ่านมาบริษัทฯ
ได้แสดงความพร้อมต่อการเปิดเสรีอาเซียนเห็นได้จากในด้านธุรกิจหลัก บริษัทฯ
ได้รับความไว้วางใจให้ควบคุมการก่อสร้างที่พักอาศัย Hongsa Power ที่ประเทศลาว
ด้านธุรกิจอื่นในบริษัทย่อย บริษัท พีพีเอส ดีไซน จำกัด
ได้รับงานออกแบบคฤหาสน์และอาคารห้องชุดระดับ 5 ดาวของประเทศยูกันดา ส่งผลให้ปีนี้บริษัทฯ
มีผลประกอบการที่ดีกว่าปีที่ผ่านมา

แม้ว่าบริษัทฯ จะมีช่องทางของรายได้เข้ามามากขึ้น แต่นโยบายการปรับค่าจ้างแรงงานขั้นต่ำวันละ
300 บาท ที่รัฐบาลได้บังคับใช้ ยังส่งผลกระทบกับบริษัทฯ ในฐานะผู้ประกอบการอย่างมีนัยยะสำคัญ
บริษัทฯ ได้แก้ปัญหาดังกล่าวโดยการจัดทำแผนลดค่าใช้จ่ายในด้านอื่นๆ
ซึ่งส่งผลให้ผลประกอบการของบริษัทฯ ยังอยู่ในเกณฑ์ที่ดี

ภาพรวมการประกอบธุรกิจของบริษัท บริษัทย่อย บริษัทร่วมที่ดำเนินงานอยู่ในปัจจุบัน

1. บริษัทย่อย 2 แห่ง ได้แก่ บริษัท พีพีเอส ดีไซน จำกัด และบริษัท พีพีเอส อินฟอร์เมชั่น
คอนซัลแทนท์ จำกัด

2. บริษัทร่วมทุน 2 แห่ง ได้แก่ บริษัท สวอน แอนด์ แมคคลาเรน (ประเทศไทย) จำกัด
และบริษัท บิลค์ เอเชีย จำกัด

3. กิจการร่วมค้า 1 แห่ง ได้แก่ กิจการร่วมค้า พีพีคิว

1.1 นโยบายในการดำเนินงานของบริษัทหรือกลุ่มบริษัท

  วิสัยทัศน์

  มุ่งสู่ความเป็นผู้นำ ในธุรกิจบริหารโครงการ ให้คำปรึกษา ออกแบบ และธุรกิจที่เกี่ยวข้อง

  พันธกิจ

-   ทำงานอย่างเปิดเผยตรงไปตรงมาด้วยความรู้ ความสามารถอย่างแท้จริง
    เพื่อส่งมอบความสำเร็จในงานของลูกค้าให้แก่ลูกค้า

-   เป็นศูนย์รวมทีมงานมืออาชีพ และส่งเสริม พัฒนาบุคลากรให้ทำงานร่วมกันอย่างมีความสุข

-   บริหารงานอย่างมืออาชีพ มีความเป็นสากลและมีธรรมาภิบาล

-   พัฒนาระบบการทำงานของบริษัทอย่างสม่ำเสมอ

-   บริษัทจะนำความรู้ คืนสู่สังคม เพื่อพัฒนาสังคมอย่างยั่งยืน

  ค่านิยม

  “PPS” ทำงานเป็น TEAM

  “PPS” ทำงานเพื่อมุ่งประโยชน์ ของทุกฝ่ายที่เกี่ยวข้อง

  “PPS” มีความซื่อสัตย์ และมีจรรยาบรรณต่อวิชาชีพ

  “PPS” จึงคุ้มค่าคู่ควรต่อการไว้วางใจ

  กลยุทธ์ของบริษัท

-   เตรียมบุคลากรให้พร้อมต่อการทำงานระบบสาธารณูปโภค งานภาคอุตสาหกรรม
    และงานภาครัฐ

-   พัฒนาบุคลากรให้รองรับการทำงานทุกประเภทรวมทั้งการขยายงานในกลุ่มประชาคมอาเซียน

-   ปรับปรุงระบบการทำงานของบริษัทให้มีมาตรฐานมากขึ้น สามารถตรวจสอบ จัดเก็บ
    สืบหาและวิเคราะห์ข้อมูลย้อนกลับได้ โดยอาศัยเทคโนโลยีสารสนเทศ
    เข้ามาใช้อย่างเต็มรูปแบบ ให้ความสามารถในการแข่งขันของบริษัทล้ำหน้าคู่แข่งอยู่เสมอ

    2.  การเปลี่ยนแปลงและการพัฒนาที่สำคัญ

  ในปี 2555 บริษัทฯ ได้ตั้ง PPS Training center
  โดยมีวัตถุประสงค์ในการอบรมพนักงานของบริษัท ให้มีความรู้ความเชี่ยวชาญในการทำงาน
  และในการที่พนักงานจะได้เลื่อนระดับไปสู่ตำแหน่งผู้จัดการโครงการนั้น
  พนักงานจะต้องผ่านการอบรมเป็นจำนวน 84 ชั่วโมงเรียน โดยในปี 2555 บริษัทฯ
  ได้จัดการอบรมทั้งสิ้นจำนวน 15 ครั้ง รวมเป็นเวลากว่า 105 ชั่วโมง
  ส่วนในด้านการเรียนการสอนจะมีทั้งบุคลากรจากภายในบริษัทและภายนอกบริษัทเข้าร่วม

  เมื่อวันที่ 5 มิถุนายน 2555 บริษัท ได้แปรสภาพเป็นบริษัท มหาชน จำกัด และได้นำบริษัทฯ
  เข้าจดทะเบียนเพื่อระดมทุนในตลาดหลักทรัพย์ เอ็มเอไอ เมื่อวันที่ 26 กันยายน 2555 ที่ผ่านมา
  ทำให้ปัจจุบันบริษัทฯ มีทุนจดทะเบียน 100 ล้าน (หนึ่งร้อนล้านบาท)
  โดยได้รับเงินจากออกและเสนอขายหุ้นสามัญเพิ่มทุนแก่ประชาชนทั่วไป จำนวน 84 ล้านบาท
  และได้นำเงินระดมทุนบางส่วนไปพัฒนาและจ้างบุคลากรในส่วนของงานออกแบบสถาปัตย์และวิศวกรรม
  โดยในส่วนของงานออกแบบวิศวกรรม บริษัทฯได้ดำเนินการผ่าน บริษัท พีพีเอส ดีไซน จำกัด
  (“PPSD”) PPSD เป็นบริษัทในเครือของบริษัท ก่อตั้งมาตั้งแต่ปี 2533 ในช่วงปี 2555 ที่ผ่านมา
  PPSD ยังไม่มีรายได้จากงานออกแบบ
  แต่บริษัทคาดว่าจะมีรายได้จากงานดีไซน์เพิ่มขึ้นมากอย่างมีนัยสำคัญในปี 2556

  เมื่อวันที่ 4 มกราคม พ.ศ. 2556 บริษัทฯ ได้จดทะเบียนจัดตั้ง บริษัท พีพีเอส อินฟอร์เมชั่น
  คอนซัลแทนท์ จำกัด (PIC) โดยบริษัทฯ ถือหุ้นจำนวน 89,999 หุ้น หรือคิดเป็นสัดส่วนร้อยละ
  90 ของทุนจดทะเบียนของ PIC มีสำนักงานใหญ่ตั้งอยู่เลขที่ 381/6 ชั้น 3 ซอยพระรามเก้า 58
  (ซอย 7 เสรี 7) ถนนพระรามเก้า แขวงสวนหลวง เขตสวนหลวง กรุงเทพฯ 10250
  ดำเนินธุรกิจให้บริการและเป็นผู้นำด้านผู้ให้บริการมีเดียและคอนเทนต์ที่เกี่ยวกับงานเทคโนโลยีสารสนเทศ
  กำเนิดของ PIC
  มาจากข้อสังเกตที่ว่าในธุรกิจบริหารโครงการก่อสร้างมีการนำระบบไอทีมาใช้ในการทำงานน้อย
  จึงเริ่มจากการพัฒนาระบบและทดสอบระบบการใช้งานภายใน PPS เองก่อน
  จนกระทั่งมีพัฒนาการให้บริการสู่บุคคลภายนอก ซึ่งเป็นอีกช่องทางในการหารายได้ของบริษัทฯ
  รวมทั้งจากการที่บริษัทฯ ได้จัดตั้ง PPS Training Center
  ขึ้นเพื่อพัฒนาบุคลากรให้สอดคล้องกับแนวทางการดำเนินธุรกิจต่างๆ
  และเป็นส่วนหนึ่งของการพัฒนาองค์กรให้เติบโตอย่างมีประสิทธิภาพ
  โดยจัดให้มีการอบรมพนักงานของบริษัทฯ ให้เกิดความรู้ความเชี่ยวชาญในการทำงาน
  โดยเฉพาะพนักงานที่จะเลื่อนระดับไปสู่ตำแหน่ง ผู้จัดการโครงการ
  จะต้องผ่านการอบรมเป็นจำนวน 84 ชั่วโมง
  โดยเชิญวิทยากรผู้เชี่ยวชาญด้านการอบรมทั้งจากภายในและภายนอกบริษัทฯ มาเป็นผู้ให้ความรู้
  มีการอบรมวิศวกรเกี่ยวกับการบริหารโครงการก่อสร้างอยู่เป็นประจำ PIC
  จึงรองรับการทำงานของบริษัทฯ
  เพื่อพัฒนาเนื้อหาในการอบรมพัฒนาเป็นสื่อเพื่อเผยแพร่ในลักษณะของผู้ให้บริการคอนเทนต์หรือ
  Content Provider และเผยแพร่ผ่านสื่อต่าง ๆ เพิ่มขึ้นด้วย เช่น เคเบิลทีวี ยูทูบ
  ผลิตเป็นสื่อต่าง ๆ และหารายได้จากการให้บริการจัดอบรมวิศวกรแก่หน่วยงานอื่น ๆ

  เมื่อวันที่ 9 เมษายน 2556 บริษัทฯ ได้ร่วมลงทุน 3 ฝ่าย ระหว่างบริษัท สวอน แอนด์
  แมคลาเรน แอล แอล พี (สิงคโปร์) ร้อยละ 49 บริษัท โปรเจค แพลนนิ่ง เซอร์วิส จำกัด
  (มหาชน) ร้อยละ35 และบริษัท คอนเทค เทรดดิ้ง จำกัด ร้อยละ 16 จดทะเบียนจัดตั้ง บริษัท
  สวอน แอนด์ แมคลาเรน (ประเทศไทย) จำกัด ลักษณะการประกอบธุรกิจ
  ให้บริการงานออกแบบด้านสถาปัตยกรรม และการตกแต่งภายใน
  โดยมีวัตถุประสงค์ในการขยายธุรกิจเพื่อรองรับออกแบบงานด้านสถาปัตยกรรม
  และงานตกแต่งภายในสำหรับตลาดภายในประเทศและประชาคมเศรษฐกิจอาเซียน (AEC)
  บริษัทฯ มีทุนจดทะเบียน 7 ล้านบาท โดยบริษัท โปรเจค แพลนนิ่ง เซอร์วิส จำกัด (มหาชน)
  ได้ชำระทุนจดทะเบียนจำนวน 2,449,980 บาท
  (สองล้านสี่แสนสี่หมื่นเก้าพันเก้าร้อยแปดสิบบาท) ซึ่งคิดเป็นร้อยละ 31.25
  ของทุนจดทะเบียนทั้งหมด ทั้งนี้ บริษัท สวอน แอนด์ แมคลาเรน (ประเทศไทย) จำกัด
  ไม่ได้เป็นบุคคลที่เกี่ยวโยงกันหรือมีความสัมพันธ์กับผู้ถือหุ้นใหญ่
  กรรมการหรือผู้บริหารของบริษัทและบริษัทย่อย ส่วนการดำเนินงานปัจจุบัน
  เริ่มเปิดรับงานออกแบบสถาปัตยกรรมแล้ว

  เมื่อวันที่ 19 สิงหาคม 2556 บริษัทฯ ได้เริ่มลงทุนใน บริษัท บิลค์ เอเชีย จำกัด (BUILK)
  ให้บริการเว็บไซต์ www.builk.com
  ดำเนินธุรกิจให้บริการซอฟต์แวร์และข้อมูลในอุตสาหกรรมก่อสร้าง บริการที่สำคัญ คือ
  ให้บริการซอฟต์แวร์บริหารธุรกิจและบริหารโครงการก่อสร้าง
  โดยมีกลุ่มผู้ใช้งานเป็นผู้ประกอบการก่อสร้างขนาดกลางและขนาดย่อมในประเทศไทยและอินโดนีเซีย
  โดยใช้งานผ่านเว็บไซต์และอุปกรณ์สมาร์ตโฟน ปัจจุบันมีทุนจดทะเบียน 5 ล้านบาท มีผู้ถือหุ้นหลัก
  คือ บริษัท ลองกอง สตูดิโอ จำกัด และ บริษัท โปรเจค แพลนนิ่ง เซอร์วิส จำกัด (มหาชน)
  ในสัดส่วนร้อยละ 10 ของทุนจดทะเบียน บริษัท บิลค์ เอเชีย จำกัด

  PPS ร่วมกับ BUILK ในการจัดทำ Program Site Walk ซึ่งพัฒนามาเป็นลำดับ
  โดยเป็นโปรแกรมที่ช่วยให้วิศวกรที่ไปควบคุมงาน เจ้าของงาน และผู้รับเหมา
  รวมถึงทุกฝ่ายที่เกี่ยวข้องในงานใช้โทรศัพท์เคลื่อนที่แบบสมาร์ตโฟนเป็นอุปกรณ์รายงานความคืบหน้า
  ปัญหาล่าสุด และสื่อสารระหว่างทุกฝ่ายที่เกี่ยวข้องในโครงการนั้นๆ
  จากพื้นที่หน้างานไปยังสำนักงานใหญ่หรือสื่อสารกับผู้เกี่ยวข้องอื่น ๆ ในโครงการได้ทันที
  เมื่อจำเป็นต้องแก้ปัญหาเร่งด่วนสามารถทำได้ทันที
  รวมทั้งสามารถรายงานผ่านระบบได้ในขณะเดียวกัน ประหยัดทั้งเวลาและต้นทุน
  ในการดำเนินงาน โดยปัจจุบันมีกลุ่มลูกค้าทั้งในประเทศไทยและต่างประเทศ

ในปี 2556 บริษัทฯ มีการเปลี่ยนแปลงสำคัญ ดังนี้

  1. ให้บริการที่ปรึกษาโครงการอย่างครบวงจร

1.  ดำเนินธุรกิจมายาวนาน โดยมีประสบการณ์ทำงานมานานกว่า 27 ปี

2.  ได้รับความน่าเชื่อถือจากลูกค้าเก่า

3.  มีฐานะทางการเงินที่แข็งแกร่ง

4.  มีทุนจดทะเบียน 100 ล้านบาท ซึ่งเป็นทุนจดทะเบียนสูงสุดในธุรกิจแบบเดียวกัน
    และเป็นบริษัทเดียวในธุรกิจแบบเดียวกันที่อยู่ในตลาดหลักทรัพย์

5.  การันตีคุณภาพการให้บริการด้วยมาตรฐานระดับ ISO

6.  มีพันธมิตรที่เข้มแข็ง มีโอกาสเติบโตในธุรกิจใกล้เคียง

7.  แนวโน้มการเติบโตและการขยายการลงทุนของภาครัฐและเอกชน

8.  ใช้เทคโนโลยีเข้ามาพัฒนาวงการอุตสาหกรรม

ลักษณะการประกอบธุรกิจที่ผ่านมา

บริษัท โปรเจค แพลนนิ่ง เซอร์วิส จำกัด (มหาชน) หรือ (PPS)
เป็นบริษัทวิศวกรที่ปรึกษาที่ให้บริการทางด้านบริหารและควบคุมการก่อสร้างงานอย่างครบวงจรในทุกแขนง
มีกลุ่มลูกค้าเป้าหมายเป็นโครงการก่อสร้างทั้งภาครัฐและภาคเอกชน ด้วยประสบการณ์มากกว่า 27
ปี บริษัทฯ มีผลงานกว่า 200 โครงการ ซึ่งประกอบด้วยงานภาครัฐ และเอกชน

ในช่วงปี 2556 บริษัทฯ มีโครงการที่มีสัญญาว่าจ้างแล้วและอยู่ระหว่างดำเนินการ ได้แก่

งานโครงการก่อสร้างอาคาร

-   โครงการก่อสร้างโรงพยาบาลจุฬาลงกรณ์ สภากาชาดไทย

-   โครงการเซ็นทรัล เอ็มบาสซี่

-   โครงการเทสโก้ โลตัส ทั่วประเทศ

-   โครงการก่อสร้าง โตโยต้า เดอะ พาซิโอ ทาวน์

-   โครงการรถไฟฟ้าสายสีน้ำเงินส่วนต่อขยาย

-   โครงการไอคอนโดของ บริษัท พร็อพเพอร์ตี้ เพอร์เฟค จำกัด (มหาชน) 5 โครงการ

-   โครงการเซ็นทรัลเฟสติวัล เชียงใหม่

-   โครงการเซ็นทรัล เวสท์เกต

-   โครงการเดอะแกรนด์ พระรามเก้า

-   โครงการอาคารสำนักงาน ยู เพลส ของ บริษัท ยูนิลีเวอร์ จำกัด

-   โครงการศาลฎีกาแห่งใหม่ ของสำนักงานศาลยุติธรรม

  งานโครงการก่อสร้างสาธารณูปโภค

-   โครงการก่อสร้างทางพิเศษสายศรีรัช - วงแหวนรอบนอก

-   โครงการรถไฟฟ้าขนส่งมวลชนแห่งประเทศไทย สายสีน้ำเงินส่วนต่อขยาย

-   โครงการก่อสร้างในส่วนสาธารณูปโภค เช่น คลับเฮ้าส์ ที่พักอาศัย ระบบสาธารณูปโภคพื้นฐาน
    ฯลฯ ของโครงการโรงไฟฟ้าหงสา ที่ประเทศสาธารณรัฐประชาธิปไตยประชาชนลาว (
    สปป.ลาว )

  งานโครงการก่อสร้างที่ต้องใช้ความชำนาญเฉพาะด้าน

-   โครงการจัดสร้างพระพุทธเมตตาประชาไทยไตรโลกนาถคันธารราฐอนุสรณ์
    ในพระบรมราชินูปถัมภ์ – วัดชนะสงคราม

  ( วัดทิพย์ )

ในปี พ.ศ. 2556 รายได้รวมของบริษัทฯ มีมูลค่าเท่ากับ 293.79 ล้านบาท เพิ่มขึ้นจากปี 2555
คิดเป็นร้อยละ 9.54 ซึ่งในปี พ.ศ.2555 บริษัทฯมีรายได้รวม 268.20 ล้านบาท
สำหรับรายได้ที่เติบโตขึ้น เนื่องจากมีการรับงานบริหารงานโครงการที่เติบโตขึ้นต่อเนื่อง

สำหรับกำไรสุทธิในปี 2556 มีจำนวนเท่ากับ 19. 26 ล้านบาท ปรับตัวเพิ่มขึ้นจากปี 2555 4
ล้านบาท หรือคิดเป็น ร้อยละ26.22 ,ซึ่งในปี พ.ศ.2555 บริษัทฯมีกำไรสุทธิ 15.26 ล้านบาท
ทั้งนี้อัตราการทำกำไรสุทธิที่ดีกว่าปีก่อนร้อย 0.86 เกิดจากการเพิ่มประสิทธิภาพในการทำงาน
รวมทั้ง การบริหารจัดการต้นทุนที่ดี ส่งผลให้ค่าใช้จ่ายรวมลดลง แม้ว่าในช่วงที่ผ่านมา บริษัทฯ
จะมีการรับพนักงานเพิ่ม เพื่อรองรับปริมาณงานที่มากขึ้น
แต่ยังคงรักษาความสามารถในการทำกำไรโดยรวมไว้ได้

ณ ธันวาคม 2556 บริษัทฯ มีมูลค่างานคงเหลือที่สามารถรับรู้รายได้จากโครงการต่าง ๆ
ที่ยังไม่ส่งมอบ (Backlog) จำนวน 40 โครงการ คิดเป็นมูลค่างานคงเหลือตามสัญญา 268.72
ล้านบาท

นอกเหนือจากผลประกอบการทางด้านการเงินดังกล่าวข้างต้น ในปี พ.ศ. 2556 บริษัทฯ
ยังได้รับรางวัลที่สะท้อนถึงการยอมรับของลูกค้าจากองค์กรวิชาชีพ และความไว้วางใจในตัวบริษัทฯ
เมื่อเดือนพฤศจิกายน พ.ศ. 2556 บริษัทฯ ได้รับรางวัล AFEO Outstanding Engineering
Achievement Project Award ซึ่งเป็นรางวัลที่มอบให้จาก ASEAN Federation of
Engineering Organization
ซึ่งเป็นองค์กรความร่วมมือของวิศวกรในภูมิภาคเอเชียตะวันออกเฉียงใต้ ทั้งนี้บริษัทฯ
ได้ส่งตัวแทนเข้าร่วมการประชุมสมาพันธ์วิศวกรแห่งอาเซียน 10 ประเทศ ครั้งที่ 31
(Conference of ASEAN Federation of Engineering Organizations )
ที่จัดขึ้นที่กรุงจาการ์ตา ประเทศอินโดนีเซีย นอกเหนือจากรางวัลดังกล่าว บริษัทฯ
ยังได้รับใบประกาศเกียรติคุณจากทาง Tesco Lotus ซึ่งเป็นลูกค้าหลักของบริษัทฯ
ที่ให้รางวัลที่สะท้อนความไว้วางใจจากลูกค้า และเป็นความภูมิใจของบริษัทฯในการทำงาน

การเปลี่ยนแปลงโครงสร้างการถือหุ้น การจัดการ หรือการประกอบธุรกิจ หรือเหตุการณ์สำคัญอื่น ๆ
ในช่วง 3 ปีที่ผ่านมา

สำหรับในส่วนของบริษัทย่อยมีการเปลี่ยนแปลงที่เป็นประเด็นสำคัญดังนี้คือ บริษัท พีพีเอส ดีไซน
จำกัด ได้รับบุคลากรหลายตำแหน่ง ในด้านงานออกแบบวิศวกรรม ทั้งออกแบบโครงสร้าง
ออกแบบงานระบบและผู้เขียนแบบ เพื่อรองรับการเติบโต
ในงานเฉพาะส่วนของงานออกแบบโครงสร้าง ในปี พ.ศ.2556 ที่ผ่านมานี้
บริษัทสามารถรับงานได้เพิ่มขึ้นกว่างานที่รับได้ในปี พ.ศ. 2555
และเนื่องจากทีมงานมีความพร้อมมากขึ้น ทำให้ช่วงไตรมาสที่สี่ บริษัทพีพีเอส ดีไซน จำกัด
ได้รับงานออกแบบเพิ่มเติมจากประเทศยูกันดา และเริ่มมีงานจากต่างประเทศ

สำหรับงานในด้านการออกแบบสถาปัตยกรรม บริษัทฯ ได้เริ่มเจรจางานกับ Swan & Maclaren
LLP, Singapore ซึ่งเป็นบริษัทที่จดทะเบียนในประเทศสิงคโปร์
การจัดตั้งบริษัทและการดำเนินงานเป็นไป อย่างค่อยเป็นค่อยไป โดยในปีพ.ศ. 2556
ได้จัดตั้งบริษัท สวอน แอนด์ แมคคลาเรน (ประเทศไทย) จำกัด แล้วเสร็จ และมีพนักงานประจำ
โดยในช่วงปลายปีได้เสนองานของ กลุ่มบริษัทเอกชนอีกหลายราย และคาดว่าจะเริ่มมีงานตั้งแต่ต้นปี
2557 เป็นต้นไป ทั้งนี้เพื่อเตรียมความพร้อมรองรับการเติบโตในตลาดประชาคมเศรษฐกิจอาเซียน
(AEC)

สำหรับบริษัท พีพีเอส อินฟอร์เมชั่นคอนซัลแทนท์ จำกัด ได้ถูกจัดตั้งขึ้นต้นปี พ.ศ. 2556
เนื่องจากบริษัทฯ เล็งเห็นโอกาสและความสำคัญของงานสื่อสารสนเทศ
และงานเทคโนโลยีสารสนเทศ ที่เกี่ยวเนื่องกับงานอุตสาหกรรมก่อสร้างที่บริษัทฯ ดำเนินการ
โดยในปี พ.ศ. 2556 ที่ผ่านมา บริษัท พีพีเอส อินฟอร์เมชั่นคอนซัลแทนท์ จำกัด
ได้ดำเนินการในการผลิตสื่องานสารสนเทศ ให้กับ บริษัทฯ มากมาย อาทิ งาน PPS’s
Challenge of Future Leaders งาน PPS Spirit งานอบรมสัมมนา ของ PPS
งานวีดีโอพรีเซ็นเทชั่น ของบริษัทฯ และในด้านเทคโนโลยีสารสนเทศ บริษัท พีพีเอส
อินฟอร์เมชั่นคอนซัลแทนท์ จำกัด
ได้พัฒนาระบบฐานข้อมูลขึ้นใหม่เพื่อเพิ่มประสิทธิภาพในการดำเนินงานของบริษัทฯ
รวมถึงการปรับปรุง Website ของ PPS , PPS Design ให้มีความทันสมัยมากขึ้น
ทั้งด้านความสวยงาม และระบบบริหารจัดการ ( Back Office)
โดยมีเป้าหมายให้บริษัทสามารถดำเนินงานด้านต่างๆผ่านระบบ Data Center
ที่สามารถใช้งานได้ดีที่สุด

เมื่อช่วงต้นปี พ.ศ. 2556 บริษัท พีพีเอส อินฟอร์เมชั่นคอนซัลแทนท์ จำกัด
มีการทดลองทำระบบการประสานข้อมูลจากหน่วยงานก่อสร้าง
เข้ากับฐานข้อมูลหลักของสำนักงานใหญ่ โดยระบบดังกล่าวมีความคืบหน้า
และสามารถดำเนินการไปได้แล้วเสร็จ 2 หน่วยงาน ได้แก่ เซ็นทรัลเอ็มบาสซี่ และ เซ็นทรัล
เวสท์เกต แต่ครึ่งปีหลังพบว่าระบบดังกล่าวเป็นไปได้ยากทางด้านเทคนิค ในไตรมาสที่สี่
บริษัทฯได้เปลี่ยนไปใช้ระบบของ Google แทนซึ่งนอกจากจะสามารถทดแทนระบบเดิมได้
ยังมีเสถียรภาพมากกว่า รวมทั้งมีความสามารถมากกว่าระบบที่พัฒนาเองอีกด้วย

นอกเหนือจากการเปลี่ยนแปลงข้างต้น ในปีที่ผ่านมา บริษัทฯ ได้ร่วมทุนกับบริษัท บิลค์ เอเชีย จำกัด
เพื่อเป็นพันธมิตรทางธุรกิจ ร่วมกันออกแบบ ซอฟต์แวร์ เพื่อใช้ในงานอุตสาหกรรมก่อสร้าง
โดยแผนร่วมทุนดังกล่าวมีระยะเวลาทั้งสิ้น 5 ปี วงเงินลงทุนทั้งหมด 12 ล้านบาทโดย บริษัทฯ
ได้เข้าถือหุ้นบริษัท บิลค์ เอเชีย จำกัด ในปี 2556 นี้ เป็นจำนวนร้อยละ 10
ของทุนจดทะเบียนของ บริษัท บิลค์ เอเชีย จำกัด ในปัจจุบัน บริษัท บิลค์ เอเชีย จำกัด
เป็นผู้ให้บริการระบบบัญชี ระบบซื้อขาย และรายรับรายจ่าย ระบบสต็อกของบริษัทผู้รับเหมารายเล็ก
และกลาง ซึ่งปัจจุบันมีการให้บริการทั้งภายในประเทศและต่างประเทศ ซึ่งต่อมาในไตรมาสที่สี่ของปี
2556 บริษัท บิลค์ เอเชีย จำกัด ร่วมกับ บริษัทฯ สามารถพัฒนาโปรแกรม Site Walk
เพื่อใช้ในการบริหารโครงการงานก่อสร้าง โดยปัจจุบัน มีการพัฒนาโปรแกรมดังกล่าวอย่างต่อเนื่อง
ถึง Version 1.1 โดยสามารถดาวน์โหลดแอพพลิเคชั่นดังกล่าวได้ฟรีที่ App Store
โปรแกรมดังกล่าวสามารถทำให้การติดต่อ สื่อสารของผู้ที่เกี่ยวข้องในหน้างานการก่อสร้าง
เป็นไปได้โดยสะดวกมากขึ้น ทำให้เกิดการบันทึก ตรวจสอบได้ และสามารถทำรายงานได้

1.3 โครงสร้างการถือหุ้นของกลุ่มบริษัท

บริษัทย่อย

บริษัท พีพีเอส ดีไซน จำกัด (PPSD) ก่อตั้งขึ้นเมื่อวันที่ 31 กรกฎาคม 2533 มีสำนักงานใหญ่ตั้งอยู่
เลขที่ 381/6 ชั้น 3 ซอยพระรามเก้า 58 (ซอย 7 เสรี 7) ถนนพระรามเก้า แขวงสวนหลวง
เขตสวนหลวง กรุงเทพฯ 10250 ดำเนินธุรกิจให้บริการออกแบบ งานด้านวิศวกรรม
จปัจจุบันมีทุนจดทะเบียนจำนวน 3.00 ล้านบาท (สามล้านบาท) แบ่งเป็นหุ้นสามัญจำนวน 30,000
หุ้น มูลค่าหุ้นละ 100 บาท โดยบริษัทถือหุ้นจำนวน 29,998 หุ้น หรือคิดเป็นสัดส่วนร้อยละ 99.99
ของทุนจดทะเบียนทั้งหมด PPSD มีคณะกรรมการ จำนวน 5 คน ดังนี้

  ------- ----------------------------------- ---------------------------
  ลำดับ    ชื่อ-สกุล                              ตำแหน่ง

  1.      นายประสงค์ ธาราไชย                   ประธานกรรมการ

  2.      นายสัมพันธ์ หงษ์จินตกุล                   รองประธานกรรมการ

  3.      นายวันชัย วชิรวัฒนะธำรง                 กรรมการ

  4.      นายสมชาย วงศ์สว่างรัศมี                 กรรมการ

  5.      นายธานินทร์ ศรีเบญจรัตน์                 กรรมการ
  ------- ----------------------------------- ---------------------------

บริษัท พีพีเอส อินฟอร์เมชั่น คอนซัลแทนท์ จำกัด (PIC) ก่อตั้งขึ้นเมื่อวันที่ 4 มกราคม พ.ศ.
2556 มีสำนักงานใหญ่ตั้งอยู่เลขที่ 381/6 ชั้น 3 ซอยพระรามเก้า 58 (ซอย 7 เสรี 7)
ถนนพระรามเก้า แขวงสวนหลวง เขตสวนหลวง กรุงเทพฯ 10250
ดำเนินธุรกิจให้บริการและเป็นผู้นำด้านผู้ให้บริการมีเดียและคอนเทนต์ที่เกี่ยวกับงานเทคโนโลยีสารสนเทศ
กำเนิดของ PIC
มาจากข้อสังเกตที่ว่าในธุรกิจบริหารโครงการก่อสร้างมีการนำระบบไอทีมาใช้ในการทำงานน้อย
จึงเริ่มจากการพัฒนาระบบและทดสอบระบบการใช้งานภายใน PPS เองก่อน
จนกระทั่งมีพัฒนาการให้บริการสู่บุคคลภายนอก ซึ่งเป็นอีกช่องทางในการหารายได้ของบริษัทฯ
รวมทั้งจากการที่บริษัทฯ ได้จัดตั้ง PPS Training Center
ขึ้นเพื่อพัฒนาบุคลากรให้สอดคล้องกับแนวทางการดำเนินธุรกิจต่างๆ
และเป็นส่วนหนึ่งของการพัฒนาองค์กรให้เติบโตอย่างมีประสิทธิภาพ
โดยจัดให้มีการอบรมพนักงานของบริษัทฯ ให้เกิดความรู้ความเชี่ยวชาญในการทำงาน
โดยเฉพาะพนักงานที่จะเลื่อนระดับไปสู่ตำแหน่ง ผู้จัดการโครงการ จะต้องผ่านการอบรมเป็นจำนวน
84 ชั่วโมง โดยเชิญวิทยากรผู้เชี่ยวชาญด้านการอบรมทั้งจากภายในและภายนอกบริษัทฯ
มาเป็นผู้ให้ความรู้ มีการอบรมวิศวกรเกี่ยวกับการบริหารโครงการก่อสร้างอยู่เป็นประจำ PIC
จึงรองรับการทำงานของบริษัทฯ
เพื่อพัฒนาเนื้อหาในการอบรมพัฒนาเป็นสื่อเพื่อเผยแพร่ในลักษณะของผู้ให้บริการคอนเทนต์หรือ
Content Provider และเผยแพร่ผ่านสื่อต่าง ๆ เพิ่มขึ้นด้วย เช่น เคเบิลทีวี ยูทูบ
ผลิตเป็นสื่อต่าง ๆ และหารายได้จากการให้บริการจัดอบรมวิศวกรแก่หน่วยงานอื่น ๆ

ปัจจุบัน PIC มีทุนจดทะเบียนจำนวน 1 ล้านบาท แบ่งเป็นหุ้นสามัญจำนวน 100,000 หุ้น
มูลค่าหุ้นละ 10 บาท โดยบริษัทฯ ถือหุ้นจำนวน 89,999 หุ้น หรือคิดเป็นสัดส่วนร้อยละ 90
ของทุนจดทะเบียนของ PIC โดยมีคณะกรรมการ จำนวน 2 คน ดังนี้

  ------- ----------------------------------- ---------------------------
  ลำดับ    ชื่อ-สกุล                              ตำแหน่ง

  1.      นายพงศ์ธร ธาราไชย                    ประธานกรรมการ

  2.      นายเอกกมล เลิศชุณหะเกียรติ              รองประธานกรรมการ
  ------- ----------------------------------- ---------------------------

บริษัทร่วมทุน

บริษัท สวอน แอนด์ แมคคลาเรน (ประเทศไทย) จำกัด ได้จดทะเบียนจัดตั้งบริษัทเมื่อวันที่ 9
เมษายน 2556 โดยการร่วมลงทุน 3 ฝ่าย ระหว่าง สวอน แอนด์ แมคลาเรน แอล แอล พี
(สิงคโปร์) ร้อยละ 49 บริษัท โปรเจค แพลนนิ่ง เซอร์วิส จำกัด (มหาชน) ร้อยละ35 และบริษัท
คอนเทค เทรดดิ้ง จำกัด ร้อยละ 16 ลักษณะการประกอบธุรกิจ
ให้บริการงานออกแบบด้านสถาปัตยกรรม และการตกแต่งภายใน
โดยมีวัตถุประสงค์ในการขยายธุรกิจเพื่อรองรับออกแบบงานด้านสถาปัตยกรรม
และงานตกแต่งภายในสำหรับตลาดภายในประเทศและประชาคมเศรษฐกิจอาเซียน (AEC) บริษัทฯ
มีทุนจดทะเบียน 7 ล้านบาท โดยบริษัท โปรเจค แพลนนิ่ง เซอร์วิส จำกัด (มหาชน)
ได้ชำระทุนจดทะเบียนจำนวน 2,449,980 บาท (สองล้านสี่แสนสี่หมื่นเก้าพันเก้าร้อยแปดสิบบาท)
ซึ่งคิดเป็นร้อยละ 31.25 ของทุนจดทะเบียนทั้งหมด ทั้งนี้ บริษัท สวอน แอนด์ แมคลาเรน
(ประเทศไทย) จำกัด ไม่ได้เป็นบุคคลที่เกี่ยวโยงกันหรือมีความสัมพันธ์กับผู้ถือหุ้นใหญ่
กรรมการหรือผู้บริหารของบริษัทและบริษัทย่อย ส่วนการดำเนินงานปัจจุบัน
เริ่มเปิดรับงานออกแบบสถาปัตยกรรมแล้ว

บริษัท บิลค์ เอเชีย จำกัด (BUILK) ให้บริการเว็บไซต์ www.builk.com
ดำเนินธุรกิจให้บริการซอฟต์แวร์และข้อมูลในอุตสาหกรรมก่อสร้าง บริการที่สำคัญ คือ
ให้บริการซอฟต์แวร์บริหารธุรกิจและบริหารโครงการก่อสร้าง
โดยมีกลุ่มผู้ใช้งานเป็นผู้ประกอบการก่อสร้างขนาดกลางและขนาดย่อมในประเทศไทยและอินโดนีเซีย
โดยใช้งานผ่านเว็บไซต์และอุปกรณ์สมาร์ตโฟน ปัจจุบันมีทุนจดทะเบียน 5 ล้านบาท มีผู้ถือหุ้นหลัก คือ
บริษัท ลองกอง สตูดิโอ จำกัด และ บริษัท โปรเจค แพลนนิ่ง เซอร์วิส จำกัด (มหาชน) PPS
ร่วมกับ BUILK ในการจัดทำ Program Site Walk ซึ่งพัฒนามาเป็นลำดับ
โดยเป็นโปรแกรมที่ช่วยให้วิศวกรที่ไปควบคุมงาน เจ้าของงาน และผู้รับเหมา
รวมถึงทุกฝ่ายที่เกี่ยวข้องในงานใช้โทรศัพท์เคลื่อนที่แบบสมาร์ตโฟนเป็นอุปกรณ์รายงานความคืบหน้า
ปัญหาล่าสุด และสื่อสารระหว่างทุกฝ่ายที่เกี่ยวข้องในโครงการนั้นๆ
จากพื้นที่หน้างานไปยังสำนักงานใหญ่หรือสื่อสารกับผู้เกี่ยวข้องอื่น ๆ ในโครงการได้ทันที
เมื่อจำเป็นต้องแก้ปัญหาเร่งด่วนสามารถทำได้ทันที
รวมทั้งสามารถรายงานผ่านระบบได้ในขณะเดียวกัน ประหยัดทั้งเวลาและต้นทุน ในการดำเนินงาน
โดยปัจจุบันมีกลุ่มผู้ใช้งานทั้งในประเทศไทยและต่างประเทศ

กิจการร่วมค้า

กิจการร่วมค้า พีพีคิว (PPQ) ก่อตั้งขึ้นเมื่อวันที่ 16 มีนาคม 2552 โดยการร่วมลงทุน 3 ฝ่าย
ระหว่างบริษัท PPS บริษัท พีทีเอฟ เซอร์วิส จำกัดและบริษัท วิศวกรและสถาปนิก คิวบิค จำกัด
ซึ่งมีสัดส่วนการร่วมทุน ร้อยละ80 15 และ 5 ตามลำดับ PPQ
มีวัตถุประสงค์เพื่อเข้าร่วมประกวดราคาจ้างผู้ควบคุมงานก่อสร้างอาคารที่ทำการศาลฎีกา
ของสำนักงานศาลยุติธรรม ปัจจุบันมีทุนกิจการร่วมค้า จำนวน 3.30 ล้านบาท โดยบริษัทลงทุน2.64
ล้านบาท ซึ่งยังคงรักษาสัดส่วนการร่วมลงทุนในอัตราร้อยละ 80 ทั้งนี้ บริษัท พีทีเอฟ เซอร์วิส
จำกัดและบริษัท วิศวกรและสถาปนิก คิวบิค จำกัด
ไม่ได้เป็นบุคคลที่เกี่ยวโยงกันหรือมีความสัมพันธ์กับผู้ถือหุ้นใหญ่กรรมการหรือผู้บริหารของบริษัทและบริษัทย่อย

ปัจจุบันโครงการศาลฎีกาเริ่มดำเนินการแล้วตั้งแต่เดือนธันวาคม 2555 ที่ผ่านมา
คาดว่าจะดำเนินการเสร็จสิ้นในปีพ.ศ. 2556

นโยบายการแบ่งการดำเนินงานของบริษัทในกลุ่ม

ภาพรวมการประกอบธุรกิจของบริษัท บริษัทย่อย บริษัทร่วมที่ดำเนินงานอยู่ในปัจจุบัน

1. บริษัทย่อย 2 แห่ง ได้แก่ บริษัท พีพีเอส ดีไซน จำกัด และบริษัท พีพีเอส อินฟอร์เมชั่น
คอนซัลแทนท์ จำกัด

2. บริษัทร่วมทุน 2 แห่ง ได้แก่ บริษัท สวอน แอนด์ แมคคลาเรน (ประเทศไทย) จำกัด
และบริษัท บิลค์ เอเชีย จำกัด

3. กิจการร่วมค้า 1 แห่ง ได้แก่ กิจการร่วมค้า พีพีคิว

บริษัทมีนโยบายแบ่งการทำงานของบริษัทย่อยในกลุ่มไว้อย่างชัดเจน ดังนี้

1. บริษัท พีพีเอส ดีไซน จำกัด ให้บริการด้านงานออกแบบวิศวกรรม

2. บริษัท พีพีเอส อินฟอร์เมชั่น คอนซัลแทนท์ จำกัด ให้บริการด้านเทคโนโลยีสารสนเทศ
การถ่ายทำและตัดต่อวีดีโอ การถ่ายภาพนิ่ง และการจัดทำสื่อโฆษณา

3. บริษัท สวอน แอนด์ แมคคลาเรน (ประเทศไทย) จำกัด
ให้บริการออกแบบงานด้านสถาปัตยกรรมและตกแต่งภายใน

4. บริษัท บิลค์ เอเชีย จำกัด
ให้บริการด้านเทคโนโลยีสารสนเทศเกี่ยวกับอุตสาหกรรมการก่อสร้าง

5. กิจการร่วมค้า พีพีคิว ให้บริการด้านการควบคุมงานก่อสร้างอาคารที่ทำการศาลฎีกา

2. ลักษณะการประกอบธุรกิจ

1. โครงสร้างรายได้

+------------------------+-----+-------+-----+-------+------+-------+
| ประเภทรายได้            | 2   |       | 2   |       | 2556 |       |
|                        | 554 |       | 555 |       |      |       |
| (แบ่งตามลักษณะโครงการ)   |     |       |     |       |      |       |
+------------------------+-----+-------+-----+-------+------+-------+
|                        | ล้าน | สัดส่วน | ล้าน | สัดส่วน | ล้า   | สัดส่วน |
|                        | บาท |       | บาท |       | นบาท |       |
+------------------------+-----+-------+-----+-------+------+-------+
| รายได้จากการบริการ       | 256 | 9     | 265 | 9     | 29   | 9     |
|                        | .16 | 9.79% | .29 | 8.92% | 0.09 | 9.08% |
+------------------------+-----+-------+-----+-------+------+-------+
| -                      | 39  | 1     | 19  | 7.31% | 6    | 2     |
|   อาคารสำนักงาน/อาคารชุด | .24 | 5.29% | .62 |       | 7.20 | 2.95% |
+------------------------+-----+-------+-----+-------+------+-------+
| -   ห้างสรรพสินค้า/โรงแรม | 180 | 7     | 205 | 7     | 16   | 5     |
|                        | .12 | 0.17% | .85 | 6.75% | 8.77 | 7.64% |
+------------------------+-----+-------+-----+-------+------+-------+
| -   สาธารณูปโภค^(/1)    | 28  | 1     | 29  | 1     | 3    | 1     |
|                        | .89 | 1.25% | .73 | 1.08% | 3.86 | 1.57% |
+------------------------+-----+-------+-----+-------+------+-------+
| -   อื่นๆ^(/2)           | 7   | 3.08% | 10  | 3.77% | 2    | 6.92% |
|                        | .91 |       | .01 |       | 0.25 |       |
+------------------------+-----+-------+-----+-------+------+-------+
| รายได้อื่น                | 0   | 0.21% | 2   | 1.08% | 2.69 | 0.92% |
|                        | .54 |       | .91 |       |      |       |
+------------------------+-----+-------+-----+-------+------+-------+
| รวมรายได้รวม            | 256 | 100 % | 268 | 100 % | 292  | 100 % |
|                        | .70 |       | .20 |       | .78. |       |
+------------------------+-----+-------+-----+-------+------+-------+

หมายเหตุ : รายได้อื่น หมายถึง ดอกเบี้ยรับ เงินปันผลรับ และรายได้อื่นๆ

/1: ประกอบด้วย สนามบิน โรงพยาบาล ทางด่วน รถไฟฟ้า และ สถานศึกษา

/2: ประกอบด้วย วัด โรงงานอุตสาหกรรม และ โชว์รูม

2. การประกอบธุรกิจของแต่ละสายผลิตภัณฑ์

2.1 ลักษณะของผลิตภัณฑ์หรือบริการ

บริษัทฯ ดำเนินธุรกิจวิศวกรที่ปรึกษา โดยรับให้คำปรึกษาและบริหารจัดการโครงการก่อสร้าง
(Project Construction Management Service) สำหรับงานก่อสร้างแขนงต่างๆ ได้แก่
งานโยธา งานโครงสร้างและสถาปัตยกรรม งานระบบไฟฟ้าและสื่อสาร งานเครื่องกล
งานระบบประปาสุขาภิบาลและป้องกันอัคคีภัย งานภูมิสถาปัตย์ งานตกแต่งภายใน เป็นต้น
ซึ่งการให้บริการคำปรึกษาและบริหารจัดการโครงการก่อสร้าง
สำหรับเจ้าของโครงการตั้งแต่เริ่มวางแผนโครงการ การดำเนินการก่อสร้าง
ต่อเนื่องไปถึงการใช้งานและการบำรุงรักษา โดยครอบคลุมถึงงานด้านต่าง ๆ ดังนี้

-   การศึกษาความเป็นไปได้ของโครงการ

-   การออกแบบโครงสร้าง

-   การถอดแบบและคำนวณปริมาณงานตามแบบ

-   การวางแผนงานหลักและแผนงานก่อสร้าง

-   การประสานงาน การออกแบบ และการทบทวนแบบ เพื่อให้การก่อสร้างมีประสิทธิภาพ

-   งานวิศวกรรมคุณค่า

-   การจัดการงานก่อสร้าง

-   การประสานงานขออนุญาตจากหน่วยงานราชการ

-   การสำรวจปริมาณงานและประเมินราคา

-   การควบคุมงานก่อสร้าง

-   การตรวจสอบและทดสอบงานระบบประกอบอาคารก่อนงานก่อสร้างแล้วเสร็จ

-   การควบคุมงบประมาณ

-   การจัดการและบริหารทางด้านพลังงาน

-   การจัดการใช้งานอาคารและทรัพย์สิน
    รวมไปถึงการปรับปรุงอาคารเดิมให้มั่นคงแข็งแรงและทันสมัยยิ่งขึ้น

บริษัทฯ เป็นบริษัทวิศวกรที่ปรึกษารายแรกๆ ที่ได้รับใบรับรองมาตรฐานคุณภาพ ISO 9002
จากสมาคมวิศวกรรมสถานแห่งประเทศไทยในพระบรมราชูปถัมภ์ ร่วมกับสถาบัน EAQA
(Environmental Accredited Quality Assessment) จากประเทศอังกฤษ
ตั้งแต่เดือนมีนาคม 2542
และได้มีการพัฒนาปรับปรุงระบบคุณภาพเรื่อยมาจนได้ใบรับรองมาตรฐานคุณภาพ ISO 9001 :
2008 จาก BVQA ตั้งแต่เดือนมกราคม 2548
ซึ่งบริษัทฯได้นำระบบมาตรฐานคุณภาพมาใช้กับทุกโครงการที่บริษัทเป็นผู้บริหารงานก่อสร้างและควบคุมงานก่อสร้างและได้มีการตรวจติดตามภายใน
(Internal Audit) จากพนักงานของบริษัท โดยที่ผ่านมามีการอบรมและการตรวจติดตามจาก
BVQA

บริษัทฯได้มีการแต่งตั้งบุคลากรรับผิดชอบในการตรวจติดตามคุณภาพภายในบริษัทฯ
เพื่อให้สอดคล้องตามระบบบริหารคุณภาพ ISO 9001:2008 เป็นประจำทุกปี โดยในปี 2556
บริษัทฯ ได้มีการแบ่งหน่วยงานรับผิดชอบในการตรวจติดตามคุณภาพออกเป็น 13 หน่วย
แบ่งเป็นการตรวจติดตามคุณภาพภายในบริษัทฯ และการตรวจติดตามคุณภาพในแต่ละโครงการ

ลักษณะการให้บริการในส่วนของงานบริหารการก่อสร้าง

การบริการของบริษัทฯ แบ่งเป็น 3 ช่วง คือ

1.  ช่วงก่อนการก่อสร้าง (Pre Construction Period) :
    ตั้งแต่ให้คำแนะนำและร่วมออกความเห็นต่างๆ เกี่ยวกับรูปแบบโครงการ
    ไปจนถึงการให้คำแนะนำในการคัดเลือกผู้รับเหมาเพื่อให้เจ้าของโครงการตัดสินใจเลือก

2.  ช่วงระหว่างการก่อสร้าง (Construction Period) :
    ตั้งแต่ผู้รับเหมาเริ่มงานก่อสร้างไปจนงานก่อสร้างแล้วเสร็จ

3.  ช่วงหลังการก่อสร้าง (Post Construction Period) : ตั้งแต่ตรวจสอบงานก่อสร้าง
    จนส่งมอบงานให้แก่ลูกค้า

1.  ช่วงก่อนการก่อสร้าง (Pre construction Period)

    1.  ให้คำปรึกษาในการวางเป้าหมายของโครงการ

    2.  ให้คำปรึกษาในเรื่องการจัดโครงสร้างและระบบการบริหารโครงการ

    3.  จัดแผนงานเพื่อควบคุมโครงการ

    4.  ให้คำปรึกษาและร่วมมือกับผู้ว่าจ้างในการกำหนดมาตรการทางด้านการรักษาความปลอดภัย
        (Safety) การป้องกันมลภาวะเพื่อสุขภาพ (Healthy) และผลกระทบสิ่งแวดล้อม
        (Environmental Care) ในการก่อสร้าง

    5.  ตรวจสอบ ทบทวน แบบก่อสร้างและรายการประกอบแบบ
        เพื่อเสนอผู้ว่าจ้างและร่วมกันพิจารณากับผู้ออกแบบเพื่อการประหยัดสำหรับโครงการ

    6.  กำหนดเงื่อนไขสัญญาข้อตกลงระหว่างผู้ว่าจ้างกับผู้รับจ้าง รวมทั้งหลักเกณฑ์การจ่ายเงิน

    7.  ให้คำแนะนำข้อกฎหมายเกี่ยวกับงานก่อสร้างโครงการ

    8.  ให้คำแนะนำทางเลือกข้อวิเคราะห์เปรียบเทียบต่าง ๆ
        ที่เกี่ยวข้องกับโครงการก่อสร้างเพื่อการตัดสินใจ

    9.  จัดการคัดเลือกผู้เสนอราคาที่มีคุณสมบัติเหมาะสมกับโครงการฯ เสนอผู้ว่าจ้างพิจารณา

    10. เตรียมการประกวดราคาเพื่อคัดเลือกผู้รับจ้างโดย

-   จัดทำเอกสารการประกวดราคาและเงื่อนไขต่าง ๆ
    ตลอดจนให้ข้อมูลเสนอแนะแบบแปลนและรายการประกอบแบบ (Specifications)
    ทั้งนำชมสถานที่ก่อสร้าง

-   จัดให้มีการประชุมชี้แจงแบบตอบข้อซักถาม

-   ดำเนินการวิเคราะห์คุณสมบัติผู้เสนอราคา

-   เสนอแนะข้อมูลและวิธีการต่อรองราคา

-   เสนอแนะการตัดสินคัดเลือกผู้เสนอประกวดราคา

-   จัดทำเอกสารยืนยันการว่าจ้าง

-   จัดเตรียมเอกสารสัญญาเพื่อลงนาม

2.  ช่วงระหว่างการก่อสร้าง (Construction Period)

    1.  ควบคุมงานก่อสร้างทุกระบบให้เป็นไปตามแบบรูปรายการและสัญญา

    2.  พิจารณาการขออนุมัติใช้วัสดุและรายการเทียบเท่าจากผู้รับจ้าง

    3.  พิจารณาอนุมัติแบบก่อสร้างหน้างาน (Shop Drawing) ของผู้รับจ้าง

    4.  แนะนำ เสนอแนะ ปรับปรุง หรือเปลี่ยนแปลงวิธีการก่อสร้างให้ดำเนินไปอย่างรวดเร็ว

    5.  ประชุมร่วมกับผู้ว่าจ้าง ผู้รับจ้าง และ/หรือผู้ออกแบบ
        เพื่อติดตามงานและแก้ไขอุปสรรคเพื่อให้งานดำเนินไปตามเป้าหมาย

    6.  พิจารณาแผนงานและตรวจสอบการทำงานตามขั้นตอน
        รวมทั้งเร่งรัดให้ผู้รับจ้างทำงานให้เป็นไป ตามแผนงานที่วางไว้

    7.  ตรวจสอบใบเบิกเงินของผู้รับจ้างให้เป็นไปตามสัญญา
        และตรงตามผลงานที่ผู้รับจ้างทำได้จริง

    8.  แก้ไขปัญหาเฉพาะหน้าที่อาจเกิดขึ้นขณะก่อสร้าง เช่น ข้อปัญหาขัดแย้งในแบบ

    9.  ตีความตามรูปแบบรายการและสัญญาให้งานก่อสร้างดำเนินไปโดยสะดวกโดยไม่เกิดผลเสียหายแก่งานและผู้ว่าจ้าง

    10. สั่งหยุดการทำงานเมื่อเห็นว่าจะเกิดความเสียหายต่อการก่อสร้างหรือเมื่อเห็นว่าจะเป็นอันตรายต่อชีวิตและทรัพย์สินในการก่อสร้าง

    11. ตรวจการทดลองวัสดุต่างๆ ตามที่ระบุในสัญญา

    12. สั่งปฏิเสธงานที่ไม่ได้มาตรฐานตามที่ระบุไว้

    13. ตรวจอนุมัติและพิจารณาการดำเนินงานของผู้รับจ้างช่วง และของผู้รับจ้างหลัก

    14. หาทางไกล่เกลี่ยปัญหาข้อโต้แย้งใดๆ
        โดยการพิจารณาหาข้อเสนอแนะและแนวทางการหาข้อยุติปัญหาที่เหมาะสมและเป็นธรรมแก่ทุกฝ่าย

    15. ช่วยเหลือผู้รับจ้างในด้านเทคนิคต่างๆ

    16. รายงานความก้าวหน้าของงานประจำทุกเดือน หรือทุกระยะที่เห็นว่าจำเป็น

    17. สรุปเหตุผล เงื่อนไข จำนวนเพิ่ม-ลด ของการเปลี่ยนแปลงราคา
        อันเนื่องมาจากการแก้ไขเปลี่ยนแปลงงานระหว่างการก่อสร้าง
        โดยเป็นผู้ประเมินราคางานเปลี่ยนแปลงเสนอผู้ว่าจ้าง

    18. จัดทำประมาณการหมุนเวียนของเงินสด (Cash Flow)
        ซึ่งจะใช้ในการดำเนินงานตามโครงการเพื่อเป็นข้อมูลในการจัดทำงบประมาณการใช้เงินประจำปีของผู้ว่าจ้าง

    19. กำกับดูแลการประสานงานของผู้รับจ้างต่างๆ

    20. ตรวจสอบและแนะนำผู้ว่าจ้างเกี่ยวกับคำร้องของผู้รับจ้าง
        ในการขอต่ออายุสัญญาสำหรับงานที่เพิ่มเติม และเรื่องอื่นๆ ที่คล้ายคลึง (ถ้ามี)

    21. ควบคุมงานก่อสร้าง งานป้องกันอุบัติเหตุ มลภาวะจากการก่อสร้าง และการรื้อถอน
        และควบคุมงานรื้อถอนอาคารเดิม

    22. ประสานงานกับเจ้าหน้าที่ของผู้ว่าจ้างในการวางแผนและอำนวยความสะดวกในการเข้าใช้พื้นที่อาคาร

3.  ช่วงหลังการก่อสร้าง (Post construction Period)

    3.1 วางแผนงานหลังงานก่อสร้างแล้วเสร็จ เพื่อบริหารงานหลังจากมีการเปิดใช้อาคารแล้ว
    ในการดูแลงานทางด้านสถาปัตยกรรม และงานระบบวิศวกรรมต่างๆ
    ทุกระบบตามระยะเวลาในสัญญาการรับประกัน

    3.2 ตรวจสอบและรายงานความชำรุดบกพร่องของงานที่เกิดขึ้นให้ผู้ว่าจ้างทราบ
    และกำกับดูแลให้ผู้รับจ้างจัดการแก้ไขความชำรุดบกพร่องของงานนั้นให้คืนดี
    และควบคุมงานตลอดเวลาจนงานแก้ไขแล้วเสร็จ พร้อมส่งมอบงานให้ผู้ว่าจ้าง

    3.3 รวบรวมและตรวจสอบแบบงานก่อสร้างตามจริง (As-built Drawings) ของผู้รับจ้าง
    และส่งมอบให้กับผู้ว่าจ้าง

    3.4 รวบรวมและตรวจสอบคู่มือการใช้งาน (Operation Manual)
    ของอุปกรณ์ที่ติดตั้งในอาคาร และส่งมอบให้กับผู้ว่าจ้าง

    ภาพสรุปการบริหารและควบคุมงานก่อสร้าง

[]

โครงการ

[]

จนกระทั่งงานก่อสร้างเสร็จสมบูรณ์พร้อมใช้งาน

  []

1.  การตลาดและภาวะการแข่งขัน

  การทำการตลาดและบริการที่สำคัญ

บริษัทฯ ได้สานต่อความมุ่งมั่นในการขยายขอบเขตธุรกิจของบริษัทฯ ออกไปในวงกว้างกว่าเดิม
จากก่อนหน้านี้ที่ได้จัดตั้งบริษัท พีพีเอส ดีไซน จำกัด ตั้งแต่ปี 2533
เพื่อให้บริการด้านการออกแบบโครงสร้างและงานระบบสำหรับรองรับการก่อสร้างภายในอันเป็นธุรกิจที่เกี่ยวข้องกับธุรกิจหลักของบริษัทฯ
ในปี 2556 นี้บริษัทฯ ได้มีพัฒนาการอย่างมีนัยยะสำคัญ โดยเมื่อต้นปีบริษัทได้มีการจัดตั้งบริษัท
พีพีเอส อินฟอร์เมชั่น คอนซัลแทนซ์ จำกัด
เพื่อให้บริการด้านเทคโนโลยีสารสนเทศในส่วนของการถ่ายทำวีดีโอ และสื่อโฆษณา ต่อมาบริษัทฯ
ได้เข้าร่วมทุนกับบริษัท สวอน แอนด์ แมคคลาเรน จำกัด ซึ่งเป็นบริษัทฯ
ด้านสถาปัตยกรรมที่เก่าแก่ที่สุดจากประเทศสิงคโปร์เพื่อให้บริการด้านงานออกแบบด้านสถาปัตยกรรมและการตกแต่งภายใน
และล่าสุดบริษัทฯ ได้เข้าร่วมทุนกับ บริษัท บิล์ค เอเชีย จำกัด
ซึ่งเป็นบริษัทชั้นแนวหน้าของประเทศไทยในการให้บริการด้านเทคโนโลยีสารสนเทศเกี่ยวกับอุตสาหกรรมก่อสร้าง
เพื่อร่วมกันพัฒนาโปรแกรมที่ช่วยลดขั้นตอนการทำงานในอุตสาหกรรมก่อสร้าง
ทั้งนี้การลงทุนดังกล่าวยังเป็นโอกาสดีที่บริษัทจะมีสิทธิเป็นผู้ถือหุ้นในบริษัทฯ
ที่มีศักยภาพในการเจริญเติบโตอีกด้วย

ไม่เพียงเท่านี้บริษัทฯ
ตระหนักดีถึงลักษณะธุรกิจหลักของบริษัทในการให้บริการคำปรึกษาและบริหารจัดการโครงการ
บริษัทฯ
จึงมุ่งเน้นในการพัฒนาขีดความสามารถของพนักงานในทุกระดับของบริษัทให้มีความรู้ความสามารถเพิ่มขึ้นอยู่เสมอ
โดยบริษัทฯ ได้จัดตั้ง PPS Training Center
ขึ้นเพื่อพัฒนาบุคลากรให้สอดคล้องกับแนวทางการดำเนินธุรกิจต่างๆ
และเป็นส่วนหนึ่งให้องค์กรพัฒนาไปอย่างมีประสิทธิภาพ
โดยจัดให้มีการอบรมพนักงานของบริษัทให้เกิดความรู้ความเชี่ยวชาญในการทำงาน
โดยเพาะพนักงานที่จะเลื่อนระดับไปสู่ตำแหน่งผู้จัดการโครงการ จะต้องผ่านการอบรมเป็นจำนวน
84 ชั่วโมง
โดยเชิญวิทยากรผู้เชี่ยวชาญด้านการอบรมจากภายในและภายนอกบริษัทมาเป็นผู้ให้ความรู้
โดยเป็นไปในลักษณะของการส่งต่อความรู้จากรุ่นพี่สู่รุ่นน้องรวมถึงการแลกเปลี่ยนประสบการณ์ระหว่างกัน
ทั้งยังจัดให้มีการส่งบุคลากรของบริษัทฯ ไปอบรมหลักสูตรการศึกษาต่างๆ
ที่ได้จัดขึ้นไม่ว่าโดยหน่วยงานของภาครัฐหรือเอกชน โดยบริษัทฯ
จะเป็นผู้รับผิดชอบค่าใช้จ่ายดังกล่าว ส่งผลให้พนักงานของบริษัทฯ
เป็นที่ยอมรับในการทำงานมากยิ่งขึ้น
ช่วยให้สามารถขยายกลุ่มลูกค้าออกไปทั้งงานภาครัฐและภาคเอกชน บริษัทฯ
จึงมีโอกาสได้รับงานมากขึ้น ทั้งนี้บริษัทฯ ยังจัดให้มีการประเมินทรัพยากรบุคคล
ทั้งทางด้านจำนวนและความสามารถของบุคลากร
ความซับซ้อนของโครงการและจำนวนบุคลากรที่จะต้องให้บริการเป็นปัจจัยหลัก
โดยอ้างอิงจากต้นทุนบุคลากรและค่าใช้จ่ายที่ประมาณไว้ในแต่ละโครงการเพื่อให้การบริการของบริษัทตอบสนองต่อความต้องการของลูกค้ามากที่สุดทั้งในด้านราคาและคุณภาพ

สำหรับธุรกิจการให้บริการให้คำปรึกษาและบริหารจัดการโครงการนั้น
ความเชื่อมั่นในความรู้ความสามารถของวิศวกรเป็นหนึ่งในปัจจัยสำคัยในการได้รับพิจารณาคัดเลือกให้เป็นผู้รับงาน
บริษัทจัดให้มีวิศวกรระดับผู้จัดการ (Project Manager) ที่มีความรู้ความเชี่ยวชาญ
และประสบการณ์ทำงานเป็นผู้ควบคุมงานอย่างน้อย 1 คนเพื่อส่งต่อความสำเร็จไปยังกลุ่มลูกค้า
ทั้งยังจัดให้มีทีมงานเพื่อควบคุมการก่อสร้าง ให้คำปรึกษาด้านต่างๆ รวมถึงการรายงานความคืบหน้า
ปัญหาและอุปสรรคในการก่อสร้างแก่เจ้าของโครงการเพื่อให้เจ้าของโครงการได้ทราบถึงพัฒนาการของการทำงานแต่ละระยะ
ส่งผลให้เจ้าของโครงการสามารถตรวจสอบงานตามตารางที่วางแผนไว้
ไม่เพียงเท่านี้ตามที่บริษัทได้เปิดให้บริการมาเป็นระยะเวลา 27 ปี
เราจึงมีทีมวิศวกรที่ปรึกษาอาวุโสสำหรับเข้าตรวจโครงการก่อสร้างเพื่อให้คำแนะนำด้านต่างๆเป็นประจำอย่างน้อยสัปดาห์ละ
1 ครั้ง ช่วยให้การบริหารโครงการสำเร็จลุล่วงไปได้ด้วยดีและมีคุณภาพเป็นที่พึงพอใจของลูกค้า

จากการให้ความสำคัญด้านคุณภาพการบริการ ตลอดจนการสร้างความสัมพันธ์ที่ดีกับลูกค้า
ซึ่งถือเป็นหัวใจสำคัญหรือปัจจัยแห่งความสำเร็จของธุรกิจงานบริการ
ส่งผลให้บริษัทได้รับการยอมรับทั้งจากลูกค้าเจ้าของโครงการทั้งภาครัฐและภาคเอกชน
โดยในปัจจุบันบริษัทได้ให้บริการมากกว่า 100
โครงการโดยเรายังคงมุ่งพัฒนาและเพิ่มขีดความสามารถต่อไป

ลักษณะลูกค้า

ลูกค้าส่วนใหญ่ของบริษัทแบ่งออกเป็น 3 รูปแบบหลัก

ลูกค้าของบริษัท คือ เจ้าของโครงการขนาดกลางและขนาดใหญ่ โดยสามารถแบ่งกลุ่มลูกค้าออกเป็น
3 กลุ่มตามประเภทโครงการก่อสร้าง ดังนี้

1) กลุ่มโครงการก่อสร้างอาคาร คือ เจ้าของอาคาร เช่น อาคารสำนักงาน โรงแรม
ห้างสรรพสินค้า คอนโดมิเนียม โรงงาน และอาคารในรูปแบบต่างๆ เป็นต้น
โดยส่วนมากลูกค้ากลุ่มนี้จะเป็นภาคเอกชน ซึ่งพัฒนาอาคารในเชิงพาณิชยกรรม
และเป็นโครงการขนาดกลางถึงขนาดใหญ่

2) กลุ่มโครงการก่อสร้างสาธารณูปโภค คือ เจ้าของโครงการขนาดใหญ่
ซึ่งโดยมากรัฐบาลเป็นเจ้าของโครงการ ทำการพัฒนาเพื่อปรับปรุงระบบสาธารณูปโภค อาทิเช่น
สนามบิน รถไฟฟ้า ทางด่วนยกระดับ ท่าเรือน้ำลึก ระบบบริหารจัดการน้ำและระบบชลประทาน
เป็นต้น โดยส่วนมากจะเป็นโครงการระยะยาว และขนาดของโครงการจะใหญ่มาก
ซึ่งจำเป็นต้องใช้บริการวิศวกรที่ปรึกษา

3) งานโครงการพิเศษ เช่น โครงการเกี่ยวกับพลังงาน เป็นต้น

4) ประชาคมเศรษฐกิจอาเซียน (AEC)

กลุ่มลูกค้าเป้าหมาย

กลุ่มลูกค้าเป้าหมายของบริษัทฯ คือ ภาครัฐ ภาคเอกชน และประชาคมเศรษฐกิจอาเซียน AEC
โดยส่วนใหญ่จะอยู่ในกลุ่มของการก่อสร้างระดับกลางถึงการก่อสร้างระดับใหญ่
ไม่ว่าจะเป็นการก่อสร้างสนามบิน ห้างสรรพสินค้า อาคารสำนักงาน โรงแรม คอนโดมิเนียม
โรงพยาบาล ศูนย์ขายสินค้าปลีก รถไฟฟ้า ทางด่วน ฯลฯ

การจำหน่ายและช่องทางการจำหน่าย

บริษัทรับงานบริการให้คำปรึกษาและบริหารจัดการโครงการก่อสร้างจากเจ้าของโครงการก่อสร้างจาก
2 ช่องทาง คือ การติดต่อจากเจ้าของโครงการโดยตรงหรือการแนะนำจากลูกค้าที่เคยใช้บริการ
และการเข้าร่วมประกวดราคา/การประมูลราคา (Price Auction)
ซึ่งมักจะเป็นโครงการก่อสร้างที่มีภาครัฐเป็นเจ้าของโครงการและ/หรือโครงการขนาดใหญ่ที่จำเป็นจะต้องมีที่ผู้บริหารและควบคุมการก่อสร้างมากกว่า
1 ราย หรือเป็นบริษัทที่มีระเบียบการว่าจ้างกำหนดไว้
โดยผู้บริหารมีการติดตามข่าวสารการเปิดประกวดราคาเพื่อได้ยื่นเสนอเป็นผู้บริหารโครงการอยู่ตลอดเวลา

ที่ผ่านมานั้น การรับงานส่วนใหญ่ของบริษัทฯ
จะมาจากการติดต่อเข้ามาของเจ้าของโครงการโดยตรง
เนื่องมาจากผลงานการบริหารและควบคุมงานก่อสร้างของบริษัทที่ผ่านมา
เป็นเครื่องยืนยันได้เป็นอย่างดีถึงคุณภาพของการให้บริการของบริษัทฯ
อีกทั้งผู้บริหารระดับสูงของบริษัทฯ ยังมีความสัมพันธ์อันดีกับเจ้าของโครงการ
จึงทำให้บริษัทฯได้รับความไว้วางใจให้ปฏิบัติหน้าที่เป็นผู้บริหารและควบคุมงานก่อสร้างของเจ้าของโครงการหลายๆ
กลุ่มอย่างต่อเนื่อง จึงทำให้บริษัทฯ มีชื่อเสียงและเป็นที่รู้จักและยอมรับในวงการมาด้วยดีโดยตลอด

ไม่เพียงเท่านี้ ในปัจจุบันบริษัทฯ
เป็นที่ยอมรับในระดับกว้างยิ่งขึ้นโดยเริ่มรับงานจากต่างประเทศแล้ว

ภาวะอุตสาหกรรม และการแข่งขัน

ธุรกิจวิศวกรที่ปรึกษา ออกแบบ และบริหารจัดการโครงการก่อสร้าง
มีความเกี่ยวข้องต่อเนื่องโดยตรงกับอุตสาหกรรมก่อสร้าง ภาคอสังหาริมทรัพย์
การพัฒนาโครงสร้างพื้นฐาน
และการเติบโตของภาคอุตสาหกรรมอื่นที่เกี่ยวเนื่องต่อการลงทุนสร้างสิ่งปลูกสร้างใหม่
โดยประมาณแล้วมูลค่าของงานออกแบบและการให้บริการบริหารโครงการก่อสร้างจะมีขนาดแตกต่างกันขึ้นอยู่กับลักษณะของงานและขอบเขตของการให้บริการ
โดยจะอยู่ที่มูลค่าประมาณร้อยละ 2-5 ของมูลค่าของโครงการก่อสร้างนั้นๆ
โดยที่ขอบเขตของการให้บริการการออกแบบสำหรับแต่ละโครงการจะมีความแตกต่างกันไปเช่น
การศึกษาความเป็นไปได้ของโครงการ การประเมินราคางานก่อสร้าง การออกแบบสถาปัตยกรรม
การออกแบบทางวิศวกรม การบริหารโครงการ การควบคุมงานก่อสร้าง
การตรวจสอบคุณภาพเมื่อส่งมอบ ฯลฯ สำหรับโครงการภาครัฐนั้นนิยมเรียกการบริการนี้รวมๆว่า
ค้าจ้างที่ปรึกษา

สำหรับภาพรวมในปี 2556 ภาวะอุตสาหกรรมก่อสร้างโดยร่วมยังคงมีการเติบโต
แต่ไม่ได้เติบโตสูงเท่าที่คาดการณ์ไว้ จากการเปิดเผยของสถาบันก่อสร้างแห่งประเทศไทยระบุว่า
จากอัตราการเติบโตทางเศรษฐกิจของไทยที่ธนาคารแห่งประเทศไทย (ธปท.)
ปรับลดลงว่าอาจโตไม่ถึงร้อยละ 3
เป็นส่วนหนึ่งที่สะท้อนให้แนวโน้มการลงทุนอุตสาหกรรมก่อสร้างของไทยปี 2556
ไม่สามารถบรรลุเป้าหมายที่ตั้งไว้ว่าจะเติบโตร้อยละ 8-8.5 จากปีก่อน
หรือที่มีการประเมินมูลค่าการลงทุนไว้ที่ประมาณ 1 ล้านล้านบาทได้
ซึ่งสำหรับตัวเลขดังกล่าวเป็นตัวเลขที่รวมการก่อสร้างทั้งภาครัฐและภาคเอกชนไว้ ด้วยกันแล้ว
ดังนั้นภาพรวมอุตสาหกรรมการออกแบบและบริหารโครงการก่อสร้างจึงเติบโตในทิศทางเดียวกัน
คือยังมีการเติบโตอยู่ แต่ไม่ได้เติบโตสูงเท่าที่คาดการณ์ไว้

จากการเปิดเผยของกระทรวงการคลัง ได้มีรายงานว่า ในปีงบประมาณ 2556
ได้จัดสรรงบลงทุนภาครัฐ ไว้จำนวน 467,000 ล้านบาท
ซึ่งรวมหมดทั้งโครงการก่อสร้างโครงสร้างพื้นฐาน
และโครงการลงทุนในอสังหาริมทรัพย์ตามที่กระทรวงทบวงกรมทั้งหลายขออนุมัติโครงการไว้
ทั้งที่เป็นโครงการใหม่และเป็นงบผูกพัน ซึ่งเมื่อเปรียบเทียบกับวงเงินก่อสร้างภาคเอกชนในปี 2556
จะเห็นว่า เป็นจำนวนเงินที่ใกล้เคียงกัน
ตัวเลขดังกล่าวเป็นอีกตัวเลขหนึ่งที่สะท้อนมูลค่าของอุตสาหกรรมและสภาพภาวะอุตสาหกรรมก่อสร้างโดยรวม
ทั้งนี้ยังสะท้อนปัจจัยเพิ่มเติมสำหรับโครงการภาครัฐที่ได้มีการอนุมัติไว้แล้ว
สามารถดำเนินต่อได้แต่อาจจะมีความล่าช้าไปบ้างเท่านั้น

นอกจากนี้ สำหรับแนวโน้มธุรกิจโดยรวมของอุตสาหกรรมก่อสร้าง สํานักวิจัยธุรกิจ
สายงานบริหารความเสี่ยง ธนาคาร แลนด์แอนด์เฮ้าส์ จำกัด (มหาชน) ได้รายงาน
สรุปแนวโน้มธุรกิจก่อสร้างช่วงปลายปี 2556 ต่อเนื่องถึงปี 2557 ว่ามีแนวโน้มค่อนข้างดี
โดยมีปัจจัยสนับสนุนหลัก
มาจากการลงทุนโครงการของภาครัฐที่มีแผนงานและอยู่ระหว่างการก่อสร้าง
โดยรัฐมีนโยบายเร่งผลักดันโครงการพัฒนาโครงสร้างพื้นฐานและโครงการบริหารจัดการน้ำ
ซึ่งคนส่วนใหญ่ให้ความสนใจ โดยเฉพาะผู้ประกอบการธุรกิจที่เกี่ยวเนื่องกับธุรกิจก่อสร้าง
เพราะโครงการดังกล่าวเป็นโครงการขนาดใหญ่ที่จะส่งผลกระทบต่อการตัดสินใจลงทุนของภาคธุรกิจอื่นๆ
โดยเฉพาะการลงทุนก่อสร้างโครงการต่าง ๆ ตั้งแต่ที่อยู่อาศัย สถานประกอบการประเภทต่าง ๆ
อาทิ โรงแรม ศูนย์การค้า พื้นที่ค้าปลีก โรงงานอุตสาหกรรม คลังสินค้า เป็นต้น

ในขณะเดียวกันมีสัญญาณที่ต้องระวังว่าผู้ประกอบการธุรกิจก่อสร้างจะต้องเผชิญกับความท้าทายจากเรื่องต้นทุนค่าวัสดุก่อสร้างที่ปรับเพิ่มขึ้น
ภาวะขาดแคลนแรงงานที่หายากขึ้น และแนวโน้มความล่าช้าของโครงการขนาดใหญ่ของภาครัฐ
อันเนื่องมาจากผลกระทบจากสถานการณ์การเมืองภายในประเทศ ซึ่งเป็น
ผลสะท้อนที่สอดคล้องกับภาพรวมของธุรกิจก่อสร้าง
ที่สํานักงานคณะกรรมการพัฒนาการเศรษฐกิจและสังคม แห่งชาติ (สศช.)
รายงานว่าธุรกิจก่อสร้างซึ่งมีมูลค่าการลงทุนรวมกว่า 4.7 แสนล้านบาทในช่วงครึ่งปีแรกของปี
2556 ซึ่งเป็นการขยายตัวเพิ่มขึ้นร้อยละ 10 เมื่อเทียบกับช่วงเดียวกันของปีก่อนหน้า
เริ่มชะลอลงตามความผันผวนของภาคการเมือง
และผลจากการเบิกจ่ายงบประมาณที่ล่าช้าของภาครัฐ รวมถึงผลจากปัญหาขาดแคลนแรงงาน

สำหรับสภาพเศรษฐกิจโดยรวมซึ่งส่งผลทั้งทางตรงและทางอ้อมต่ออุตสาหกรรมก่อสร้างและภาคบริการที่เกี่ยวข้องนั้น
สศช. คาดการณ์สถานการณ์แนวโน้มเศรษฐกิจไทยปี 2557 ไว้ว่าจะขยายตัวได้ดีขึ้น โดยคาดว่าจะมี
การขยายตัวร้อยละ 4.0-5.0 โดยมีปัจจัยสนับสนุนหลัก ๆ จากการปรับตัวที่ดีขึ้นของเศรษฐกิจโลก
ผลจากการ ดําเนินการตามแผนการลงทุนของภาครัฐ
รวมทั้งราคาน้ำมันและเงินเฟ้อซึ่งอยู่ในระดับต่ำ ที่จะเอื้ออํานวยต่อการ ฟื้นตัวทางเศรษฐกิจ
ซึ่งตรงกับการคาดการณ์แนวโน้มการเติบโตของธุรกิจก่อสร้างของอีกหลายหน่วยงานที่ คาดการณ์ว่า
ธุรกิจก่อสร้างจะเป็นธุรกิจที่ยังขยายตัวได้ต่อเนื่องในปี 2557
อันเป็นผลมาจากโครงการก่อสร้างต่อเนื่องของทั้งภาครัฐและภาคเอกชน อาทิ
โครงการพัฒนาอสังหาริมทรัพย์ประเภทต่าง ๆ ของภาคเอกชน
โดยเฉพาะส่วนที่ขยายไปในต่างจังหวัดโดยเฉพาะจังหวัดหัวเมือง และจังหวัดท่องเที่ยว
รวมถึงจังหวัดที่เป็นประตูสู่การเชื่อมต่อกับภูมิภาคอาเซียนในทุก ๆ ภาคของประเทศ
ทั้งที่เป็นโครงการพื้นที่ค้าปลีก และโครงการที่พักอาศัยประเภทต่าง ๆ
รวมถึงแนวโน้มการเติบโตจากแผนการพัฒนาโครงการขนาดใหญ่ที่อยู่ระหว่างการก่อสร้าง เช่น
โครงการ รถไฟฟ้าทั้งเส้นทางใหม่และส่วนต่อขยาย
ซึ่งมีการเร่งเบิกจ่ายงบประมาณเพื่อการลงทุนและมีงบคงเหลือกว่า 1.7 แสนล้านบาท

สำหรับสถาบันก่อสร้างแห่งประเทศไทยได้คาดการณ์แนวโน้มในปี 2557 ในทิศทางที่อนุรักษ์นิยมกว่า
คือ คาดการณ์ว่า ทิศทางยังคงชะลอตัวลงจาก ปี 2556
หากพิจารณาการทำสัญญาของเอกชนกับรัฐในปีงบประมาณใหม่ที่ยังคงน้อย
เช่นเดียวกับการก่อสร้างเอกชนโดยเฉพาะคอนโดมิเนียม
อาคารบ้านเรือนที่เริ่มชะลอตัวตั้งแต่กลางปี 2556 มาอย่างต่อเนื่อง

สำหรับโครงการทั้งภาครัฐและเอกชนที่มีการจ้างผู้ออกแบบและที่ปรึกษาโครงการนั้น
มักจะเป็นโครงการขนาดใหญ่ หรือโครงการขนาดกลางที่มีการระบุไว้ในข้อกำหนดของผู้ว่าจ้าง
หรือเป็นโครงการเจ้าของงานไม่สามารถดูแลควบคุมโครงการก่อสร้างได้เอง
หรือระบุเฉพาะเจาะจงให้มีที่ปรึกษาภายนอก
ดังนั้นมูลค่าของธุรกิจออกแบบและบริหารโครงการโดยรวมจะทำได้โดยการประมาณการคร่าวๆเท่านั้นของมูลค่างานก่อสร้างทั้งหมด
หากประเมินที่ประมาณร้อยละ 2 ของมูลค่างานก่อสร้างทั้งระบบ อาจประเมินได้อยู่ที่ 2
หมื่นล้านบาทต่อปี ซึ่งตัวเลขนี้จะแฝงอยู่ในงบประมาณของหน่วยงานภาครัฐและเอกชนต่างๆ

หากพิจารณาแนวโน้มโดยรวมของอุตสาหกรรมก่อสร้างและบริการที่เกี่ยวข้อง
โดยพิจารณาแยกตามงานภาครัฐและเอกชน และประเภทของสิ่งปลูกสร้างแล้ว
จะสามารถประเมินแนวโน้มได้ดียิ่งขึ้น

สำหรับโครงการภาครัฐ โครงการที่จะมีปัจจัยสำคํญที่สุด
คือโครงการการพัฒนาโครงสร้างพื้นฐานซึ่งมีผลต่อการดำเนินธุรกิจของบริษัทโดยตรง
เนื่องจากโครงการการพัฒนาโครงสร้างพื้นฐานในตัวมันเอง
ต้องการงานวิศวกรที่ปรึกษาเป็นจำนวนมาก
รวมทั้งโครงการดังกล่าวจะกระตุ้นให้เกิดการลงทุนก่อสร้างและพัฒนาโครงการก่อสร้างอื่นๆจากภาคเอกชนอีกด้วยเพราะปัจจัยโดยรวมของทำเลจะดีขึ้นตามโครงสร้างพื้นฐานที่ดีขึ้น
ดังนั้น หากมีความไม่มั่นคงทางการเมืองและเศรษฐกิจใดๆเกิดขึ้น
ย่อมส่งผลกระทบต่ออุปสงค์ของธุรกิจโดยตรง อย่างไรก็ดีบริษัทประเมินว่า ความไม่มั่นคงดังกล่าว
น่าจะส่งผลในลักษณะที่ทำให้โครงการดังกล่าวล่าช้าไปเท่านั้น
แต่ไม่น่าจะถูกยกเลิกเนื่องจากโครงการการพัฒนาโครงสร้างพื้นฐานต่างๆเหล่านี้เป็นสิ่งจำเป็นในการพัฒนาประเทศทั้งทางด้านเศรษฐกิจและสังคม
และเป็นการเตรียมพร้อมประเทศในการเข้าสู่ประชาคมเศรษฐกิจอาเซียน (AEC)
เป็นการเพิ่มศักยภาพการแข่งขันของประเทศ
และหลายโครงการได้มีการอนุมัติและจัดสรรงบประมาณไว้ก่อนแล้ว
สำหรับโครงการภาครัฐที่มีการจัดจ้างวิศวกรผู้ออกแบบและที่ปรึกษาจะเป็นโครงการที่มีขนาดใหญ่
และมีการกำหนดเงื่อนไขในการเข้าเสนองานโดยเฉพาะเจาะจง เช่น ประสบการณ์ ผลงานอ้างอิง
ซึ่งเป็นการจำกัดให้บริษัทที่ปรึกษาขนาดใหญ่และมีประสบการณ์สามารถยื่นเสนอได้
แต่บริษัทวิศวกรที่ปรึกษาอื่นๆที่ไม่เข้าเงื่อนไขจะไม่สามารถยื่นข้อเสนอได้

สำหรับโครงการภาคเอกชน แบ่งออกเป็นโครงการก่อสร้างหลายประเภท ซึ่งมีลักษณะ
ภาวะอุตสาหกรรมและแนวโน้มที่แตกต่างกันเล็กน้อย
ประกอบไปด้วยโครงการอสังหาริมทรัพย์ประเภทที่อยู่อาศัย โรงแรม ศูนย์การค้าและห้างสรรพสินค้า
อาคารสำนักงาน โรงงานและโครงการก่อสร้างประเภทอุตสาหกรรมอื่นๆ

เมื่อพิจารณาเฉพาะในภาคธุรกิจอสังหาริมทรัพย์ประเภทที่อยู่อาศัย
ซึ่งเป็นหนึ่งในอุตสาหกรรมหลักที่มีผลต่อธุรกิจให้บริการบริหารโครงการก่อสร้างพบว่า
มีการขยายตัวอย่างต่อเนื่องทั้งด้านอุปสงค์และอุปทาน
โดยมีการปรับตัวของราคาที่อยู่อาศัยทุกประเภท
ในฝั่งอุปทานมียอดสินเชื่อผู้ประกอบการของธนาคารพาณิชย์และจำนวนโครงการอสังหาริมทรัพย์เปิดตัวใหม่เพิ่มขึ้นร้อยละ
12.3 และร้อยละ 30.6 ตามลำดับในไตรมาส 2-3 ของปี 2556
ขณะที่ราคาที่ดินมีการปรับตัวเพิ่มขึ้นเช่นกัน
รวมทั้งผลจากการขยายตัวของจำนวนนักท่องเที่ยวจากประเทศต่าง ๆ
ที่เพิ่มขึ้นอย่างต่อเนื่องก็เป็นตัวเร่งให้เกิดการขยายตัวด้านการลงทุนในโครงการก่อสร้างที่เกี่ยวกับสาขาโรงแรมและภัตตาคารด้วยเช่นกัน

หากพิจารณาที่แนวโน้มอุตสาหกรรมก่อสร้างที่อยู่อาศัยประเภทอาคารชุดพักอาศัยแล้ว
ผลการศึกษาแนวโน้มของธุรกิจจากฝ่ายวิจัย คอลลิเออร์ส อินเตอร์เนชั่นแนล ประเทศไทย
รายงานว่า แม้ว่าโครงการอาคารชุดพักอาศัยมีการชะลอการก่อสร้างหรือก่อสร้างได้ช้าลง
และบางโครงการต้องเลื่อนกำหนดแล้วเสร็จออกไป
เพราะผลกระทบจากปัญหาการขาดแคลนแรงงานก่อสร้างซึ่งมีผลกระทบต่ออสังหาริมทรัพย์ทุกประเภท
แต่ก็คาดการณ์ว่า ตลาดอาคารชุดพักอาศัยยังคงมีแนวโน้มขยายการเติบโตต่อเนื่อง
เพราะยังไม่มีสัญญาณเด่นชัดว่าจะล้นตลาด
เพียงแต่ตลาดจะเป็นของผู้ประกอบการรายใหญ่โดยเฉพาะบริษัทที่จดทะเบียนในตลาดหลักทรัพย์แห่งประเทศไทย
ซึ่งส่วนใหญ่มุ่งพัฒนาโครงการเพื่อกลุ่มรายได้ระดับกลางขึ้นไป
และเน้นการพัฒนาโครงการในเขตกรุงเทพมหานครชั้นในมากขึ้น
โดยมีพื้นที่พัฒนาโครงการที่ได้รับความสนใจ
ทั้งจากฝั่งผู้ซื้อและผู้ขายมากที่สุดบริเวณแนวรถไฟฟ้าสายต่าง ๆ
ที่ยังมีพื้นที่ให้เลือกพัฒนาโครงการได้อีกมาก

การศึกษาของฝ่ายวิจัย คอลลิเออร์ส อินเตอร์เนชั่นแนล ประเทศไทย
สอดคล้องกับการคาดการณ์ตลาดโครงการประเภทอาคารชุดพักอาศัยของศูนย์วิจัยกสิกรไทย
ซึ่งพบว่าบทสรุปของตลาดอาคารชุดพักอาศัยในช่วงส่งท้ายปี 2556
ยังคงมีการเปิดโครงการใหม่อย่างต่อเนื่อง แม้ว่าเจ้าของโครงการจะต้องเจอกับโจทย์ที่ท้าทาย
ทางธุรกิจเพิ่มขึ้น รายงานดังกล่าวนี้สะท้อนให้เห็นว่า
ลูกค้าในกลุ่มนี้ของบริษัทฯน่าจะยังมีการเติบโตต่อไปได้ แม้จะมีความเสี่ยงเพิ่มขึ้นบ้างก็ตาม

สำหรับในกลุ่มของห้างสรรพสินค้าและศูนย์การค้ายังคงมีการเติบโตต่อเนื่อง
โดยเฉพาะในส่วนของภูมิภาคตามความเจริญที่เพิ่มขึ้นตามหัวเมืองต่างๆในประเทศ
และตามแผนพัฒนาของผู้ประกอบการ ซึ่งจะยังคงมีแนวโน้มการเติบโตต่อเนื่องไปได้ในปี 2557

นอกเหนือจากกลุ่มอสังหาริมทรัพย์ในกลุ่มดังกล่าวแล้ว
อุปสงค์ของธุรกิจที่ปรึกษาอีกส่วนหนึ่งจะมาจากภาคอุตสาหกรรม
ซึ่งอาจจะประเมินได้ผ่านดัชนีวัดที่เกี่ยวข้องกับการลงทุนด้านอุตสาหกรรม
เมื่อพิจารณาจากยอดการขอรับการส่งเสริมการลงทุนจากคณะกรรมการส่งเสริมการลงทุน (บีโอไอ)
พบข้อมูลที่เป็นแนวโน้มที่ดีว่า มีความเป็นไปได้ที่เศรษฐกิจจะเติบโตต่อเนื่องจากมูลค่าลงทุนโดยตรง
จากต่างประเทศและจากผู้ประกอบการไทย เฉพาะครึ่งปีแรกของปี 2556 พบว่า
มียอดการขอรับการส่งเสริม การลงทุนมูลค่าเกิน 6.3 แสนล้านบาท และคาดว่ายอดการลงทุนทั้งปี
2556 รวมแล้วจะมียอดการลงทุนถึง 1 ล้านล้านบาท ตามเป้าหมายที่บีโอไอตั้งไว้ โดยในครึ่งปีหลัง
มีประเภทโครงการที่เติบโตต่อเนื่องจากปริมาณ
การขอรับการส่งเสริมการลงทุนมาจากโครงการขนาดใหญ่ในภาคธุรกิจสำคัญ ๆ เช่น กลุ่มเกษตร
ยานยนต์ โรงไฟฟ้า การขนส่งทางอากาศ เป็นต้น

อย่างไรก็ตาม แม้เศรษฐกิจและแนวโน้มธุรกิจก่อสร้างจะยังมีแนวโน้มดีขึ้นจากองค์ประกอบต่าง ๆ
แต่จากสถานการณ์ปัจจุบันก็มีความกังวลว่า
ปัจจัยด้านการเมืองจะส่งผลให้เศรษฐกิจในประเทศชะลอตัว
เพราะจะทำให้ผู้บริโภคระมัดระวังการใช้จ่ายมากขึ้น
และอาจจะส่งผลกระทบต่อธุรกิจก่อสร้างได้โดยเฉพาะประเภทที่อยู่อาศัย
ขณะที่ต้นทุนด้านการก่อสร้าง ทั้งราคาวัสดุ ค่าจ้างแรงงาน ความผันผวนของราคา
น้ำมันเชื้อเพลิงที่อยู่ในระดับสูง
ทั้งหมดนี้ล้วนส่งผลต่อการดำเนินธุรกิจของผู้ประกอบการธุรกิจก่อสร้างและธุรกิจให้บริการบริหารจัดการโครงการก่อสร้าง
เพราะเป็นตัวเร่งให้การแข่งขันสูงขึ้น โดยเฉพาะผู้ประกอบการบางราย
เพื่อให้มีโอกาสได้งานอาจจะใช้กลยุทธ์การตัดราคา หรือลดมูลค่างานลง
เพื่อแย่งชิงงานจากโครงการต่าง ๆ ทั้งโครงการของภาครัฐและภาคเอกชน

อย่างไรก็ดี บริษัท โปรเจค แพลนนิ่ง เซอร์วิส จำกัด (มหาชน) หรือPPS
มีการปรับสัดส่วนของโครงการประเภทต่างๆอย่างเหมาะสม
ทำให้สามารถดำเนินธุรกิจโดยมีการเติบโตต่อเนื่องได้
โดยการรักษาสมดุลในการรับงานประเภทต่างๆทั้งจากภาครัฐและเอกชนจนได้รับการยอมรับในความเป็นมืออาชีพด้านการบริหารโครงการในระดับแนวหน้าของเมืองไทย
จากการสร้างผลการดำเนินงานให้เติบโตอย่างต่อเนื่องมาตลอดกว่า 27 ปี
ในโครงการหลายหลายประเภท อาทิ โครงการประเภทอาคารสูง
ทั้งอาคารสำนักงานและอาคารที่พักอาศัย โรงแรม โครงการห้างสรรพสินค้า และศูนย์การค้าต่าง ๆ
โครงการก่อสร้างระบบสาธารณูปโภคพื้นฐาน รวมไปถึงงานบูรณะซ่อมแซม
งานตกแต่งอาคารและสิ่งปลูกสร้าง
รวมทั้งโครงการพิเศษที่ต้องการความชำนาญพิเศษทางด้านวิศวกรรมในการควบคุมการก่อสร้าง ในปี
2556 ที่ผ่านมา บริษัทยังคงสามารถเติบโตได้
แม้ว่าเศรษฐกิจโดยรวมของประเทศจะเติบโตไม่ได้ดีเท่าที่ควรก็ตาม
ทั้งนี้ส่วนหนึ่งเพราะบริษัทฯยังคงได้รับความไว้วางใจในบริการทั้งจากลูกค้าเก่าและลูกค้าใหม่
อีกทั้งกลุ่มลูกค้า หรือตลาดที่บริษัทฯ ให้บริการถือว่าเป็นตลาดที่เฉพาะเจาะจงพอสมควร นั่นคือ
โครงการขนาดใหญ่ของทั้งภาครัฐและเอกชน ซึ่งผู้รับบริการจะพิจารณาเฉพาะผู้ให้บริการที่มีชื่อเสียง
มีประสบการณ์ในการทำงานยาวนานและมีผลงานเป็นเครื่องพิสูจน์
ซึ่งเป็นเกราะป้องกันการแข่งขันในระดับหนึ่ง

ทั้งนี้บริษัทฯเชื่อมั่นว่าจากประสบการณ์ในการบริหาร
และการปรับตัวของธุรกิจอยู่เสมอตามการติดตามอย่างใกล้ชิดถึงสถานการณ์ต่างๆ
บริษัทฯจะยังสามารถรักษาการเติบโตของบริษัท
โดยการบริหารสัดส่วนของประเภทของงานตามสถานการณ์ต่างๆที่เปลี่ยนแปลงนั้นๆ

2.3 การจัดหาผลิตภัณฑ์และบริการ

บริษัทเข้ารับจากงานจากทั้งหน่วยงานราชการและหน่วยงานเอกชน โดยมีขั้นตอนตามแผนภาพ ดังนี้

คำอธิบายแผนภาพ

1.  เจ้าของโครงการแสดงความจำนงให้บริษัทเข้าร่วมเสนอราคาหรือประมูลราคา

2.  บริษัทเข้ารับฟังรายละเอียดโครงการ และ/หรือศึกษารายละเอียดเอกสารข้อกำหนดโครงการ
    (TOR)

3.  บริษัทจัดทำแผนงาน และคัดเลือกทรัพยากรบุคคลให้เหมาะสมกับปริมาณงานในแต่ละช่วงเวลา
    เพื่อประมาณต้นทุนโครงการและเตรียมนำเสนอราคาค่าบริการวิชาชีพต่อลูกค้า

4.  ผู้บริหารรับทราบและอนุมัติข้อเสนอเพื่อส่งไปลูกค้า
    หรือเข้าระบบประกวดราคาตามขั้นตอนของหน่วยงานราชการ

5.  ผู้บริหารและ/หรือ
    บุคคลที่ได้รับมอบหมายร่วมเสนอรายละเอียดค่าบริการวิชาชีพและแผนงานการบริหารโครงการ
    ต่อเจ้าของโครงการพร้อมทั้งเจรจาเงื่อนไขค่าบริการวิชาชีพ

6.  บริษัทร่วมลงนามสัญญาจ้างที่ปรึกษา

7.  บริษัทเริ่มปฏิบัติงานตามแผนที่ได้กำหนดไว้
    พร้อมทั้งจัดบุคลากรเข้าโครงการตามแผนการที่วางไว้จนกระทั่งงานก่อสร้างแล้วเสร็จ

8.  ฝ่ายบัญชีและการเงินของบริษัท
    ส่งใบแจ้งหนี้และเรียกเก็ยค่าบริการวิชาชีพเป็นรายเดือนตามสัญญา

การจัดจ้างบุคคลภายนอก (Outsource)

บริษัทฯ อาจจะต้องมีการจัดจ้างบุคคลภายนอก
เพื่อเข้ามาร่วมเป็นทีมงานหรือหน่วยงานหนึ่งในการเข้าเสนอรับงานวิศวกรที่ปรึกษาบริหารและควบคุมการก่อสร้าง
สำหรับโครงการที่เจ้าของโครงการมีข้อกำหนดเรื่องลักษณะงานที่จะให้เข้าไปบริหาร (Scope of
service) และ/หรือมีข้อกำหนดด้านคุณสมบัติของบุคลากรที่จะเข้ามาให้บริการ
(Qualification) ที่กำหนดไว้ในข้อกำหนดโครงการ (Term of Reference : TOR)
อาทิเช่น ต้องมีผลงานในอดีตที่เป็นโครงการเฉพาะ (Track record) เป็นต้น

ทั้งนี้ บริษัทฯ
มีการกำหนดวิธีการและหลักเกณฑ์ในการคัดเลือกบุคคลภายนอกที่ผ่านเกณฑ์เบื้องต้นตามเงื่อนไขใน
TOR ของเจ้าของโครงการ ให้เป็นหน้าที่ของผู้อำนวยการโครงการ
โดยจะส่งหนังสือเชิญบุคคลภายนอกเข้ามารับฟังรายละเอียดงานบริการที่จะจัดจ้าง
และให้บุคคลภายนอกจัดส่งข้อเสนอบริการทั้งด้านเทคนิคและด้านอัตราค่าบริการกลับมายังบริษัทภายในกำหนดเวลา
รวมไปถึงรับผิดชอบการเจรจาเงื่อนไขและอัตราค่าบริการจนได้ข้อสรุปเบื้องต้น
จากนั้นผู้อำนวยการโครงการจะนำข้อเสนอบริการของบุคคลภายนอกเสนอต่อคณะกรรมการบริหารเพื่อพิจารณาเปรียบเทียบเงื่อนไข
คุณภาพและอัตราค่าบริการที่อยู่ภายใต้กรอบงบประมาณ และอนุมัติการจัดจ้างต่อไป

สรุปสัญญาที่เกี่ยวข้องกับการดำเนินธุรกิจ

1.  บันทึกความเข้าใจความร่วมมือทางธุรกิจ

+----------------+---+---------------------------------------------------+
| คู่สัญญา          | : | ฝ่ายที่ 1 : บริษัท โปรเจค แพลนนิ่ง เซอร์วิส จำกัด (มหาชน)   |
|                |   | (“PPS”)                                           |
|                |   |                                                   |
|                |   | ฝ่ายที่ 2 : Swan & Maclaren LLP, Singapore และ/หรือ   |
|                |   | S+M Consultants Pte Ltd. / S+M Group Pte Ltd.     |
|                |   | (รวมเรียกว่าฝ่าย “SMG”)                              |
+----------------+---+---------------------------------------------------+
| วันที่ลงนาม       | : | 30 กรกฎาคม 2555                                   |
+----------------+---+---------------------------------------------------+
| สาระสำคัญขอ     | : | -   PPS                                           |
| งบันทึกความเข้าใจ |   |                                                   |
|                |   |  จะประสานความร่วมมือทางธุรกิจในด้านการออกแบบเชิงวิศวกรรม |
|                |   |     (Engineering Design) โดยผ่านบริษัทย่อย            |
|                |   |                                                   |
|                |   | -   SMG                                           |
|                |   |     จะประสานความร่วมมือทางธุรกิจในด้านการออกแบบต่างๆ    |
|                |   |     เช่น แบบหลักของโครงการ (Master-planning)        |
|                |   |     แบบเชิงสถาปัตย์ (Architecture) แบบภูมิสถาปัตย์       |
|                |   |     (Landscape) แบบตกแต่งภายใน (Interiors)         |
|                |   |                                                   |
|                |   | -   PPS และ SMG                                   |
|                |   |     จะพยายามร่วมกันจัดตั้งบริษัทร่วมทุนในประเทศไทย         |
|                |   |     ให้แล้วเสร็จภายในเดือนตุลาคม 2555                  |
|                |   |     โดยบริษัทร่วมทุนสามารถใช้ชื่อ “Swan & Maclaren”      |
+----------------+---+---------------------------------------------------+
| ค่าตอบแทน       | : | ยังไม่มีการกำหนดไว้ในบันทึกความเข้าใจ                    |
|                | : |                                                   |
+----------------+---+---------------------------------------------------+
| ระยะเวลาผูกพัน   | : | กำหนดระยะเวลา 1 ปี นับตั้งแต่วันที่ลงนามบันทึกความเข้าใจ     |
|                |   | โดยระยะเวลาอาจจะถูกขยายออกไปโดยความเห็นร่วมกันระหว่าง  |
|                |   | PPS และ SMG                                       |
+----------------+---+---------------------------------------------------+
| เงื่อนไขอื่นๆ      | : | -   สิทธิการครอบครองทรัพย์สินทางปัญญายังเป็นของเจ้าของเดิม  |
|                |   |     ถึงแม้จะมีการเปิดเผยระหว่างกัน                      |
|                |   |                                                   |
|                |   | -   การกระทำใด ๆ ของพันธมิตรทางธุรกิจถือเป็นความลับ      |
|                |   |     ยกเว้นจะได้รับการเห็นชอบโดยลายลักษณ์อักษร            |
|                |   |     จากทั้งสองฝ่าย                                   |
|                |   |                                                   |
|                |   | -   PPS และ SMG                                   |
|                |   |     จะทำการจัดหาทุน                                 |
|                |   | ในแต่ละฝ่ายในการทำให้วัตถุประสงค์ของพันธมิตรทางธุรกิจลุล่วงไป |
|                |   |     ยกเว้นต                                        |
|                |   | ามแต่ละโอกาสทางธุรกิจและสัญญาทางการค้าจะระบุไว้เป็นอย่างอื่น |
|                |   |                                                   |
|                |   | -   สิทธิในการครอบครองทรัพย์สิน                        |
|                |   | ทางปัญญายังคงมีผลบังคับใช้แม้ว่าบันทึกข้อความเข้าใจฉบับนี้จะสิ้นสุด |
|                |   |     หรือ ถูกยกเลิก                                   |
+----------------+---+---------------------------------------------------+
| ขอบเขต         | : | บันทึก                                              |
| อำนาจของกฎหมาย |   | ความเข้าใจฉบับนี้อยู่ภายใต้ขอบเขตอำนาจกฎหมายของประเทศไทย |
+----------------+---+---------------------------------------------------+

ผลกระทบต่อสิ่งแวดล้อม

เนื่องจากบริษัทฯ
ดำเนินธุรกิจด้านวิศวกรที่ปรึกษาที่ให้บริการทางด้านบริหารและควบคุมการก่อสร้างงานแขนงต่างๆ
จึงไม่มีผลกระทบต่อสิ่งแวดล้อมแต่อย่างใด

2.4 งานที่ยังไม่ได้ส่งมอบ (Backlog) ณ วันที่ 31 ธันวาคม 2556

[]

+------------------------------+-------------+------------+------------+
| กลุ่มลูกค้า                      | มูลค่างาน     | รับรู้รายได้   | รับรู้รายได้   |
|                              |             |            |            |
|                              | ตามสัญญา     | ในปี 2557   | ในปี        |
|                              |             |            | 2558-60    |
+------------------------------+-------------+------------+------------+
| เทสโก้โลตัส                    | 38.66       | 33.03      | 0          |
+------------------------------+-------------+------------+------------+
| กลุ่มเซ็นทรัล                    | 66.62       | 42.13      | 13.46      |
+------------------------------+-------------+------------+------------+
| งานภาครัฐ                     | 90.83       | 36.36      | 46.44      |
+------------------------------+-------------+------------+------------+
| สุขุมวิท 42                     | 29.22       | 8.75       | 20.46      |
+------------------------------+-------------+------------+------------+
| หงสา พาวเวอร์                 | 11.52       | 9.51       | 0          |
+------------------------------+-------------+------------+------------+
| อื่นๆ                          | 31.87       | 19.18      | 0          |
+------------------------------+-------------+------------+------------+
| รวม                          | 268.72      | 148.96     | 80.36      |
+------------------------------+-------------+------------+------------+

3. ปัจจัยความเสี่ยง

ปัจจัยความเสี่ยงและการบริหารความเสี่ยง

บริษัท โปรเจค แพลนนิ่ง เซอร์วิส จำกัด (มหาชน) หรือ PPS เล็งเห็นความสำคัญของการบริหาร
ความเสี่ยง
จึงจัดให้มีคณะกรรมการบริหารความเสี่ยงเพื่อทำแผนความเสี่ยงและติดตามกำกับดูแลอย่างต่อเนื่อง
ตั้งแต่ปี 2555 เป็นต้นมา โดยแผนบริหารความเสี่ยงวิเคราะห์ความเสี่ยงไว้ 3 ด้านหลัก ๆ ได้แก่
ความเสี่ยง จากการแข่งขันทางธุรกิจ ความเสี่ยงด้านบริหารจัดการ และความเสี่ยงด้านการเงิน
ซึ่งแต่ละด้านมีองค์ประกอบอื่น ๆ แตกต่างกัน ดังรายละเอียดต่อไปนี้

1.  ความเสี่ยงจากการแข่งขันทางธุรกิจ

ธุรกิจให้บริการและบริหารโครงการก่อสร้างจัดเป็นธุรกิจที่มีความท้าทายในการดำเนินงานอย่างยิ่ง
เนื่องจากไม่ได้พึ่งพิงปัจจัยด้านเงินทุน แต่อาศัยความเชี่ยวชาญในการประกอบวิชาชีพวิศวกรรม
การที่ไม่จำเป็นต้องใช้เงินลงทุนสูงทำให้บริษัทใหม่ๆสามารถที่จะเปิดตัวเข้าสู่ธุรกิจนี้ได้ไม่ยาก
จึงเป็นสาเหตุให้มีจำนวนผู้ประกอบการในธุรกิจนี้เพิ่มขึ้นอย่างต่อเนื่องโดยเฉพาะในช่วงที่ธุรกิจก่อสร้างและอสังหาริมทรัพย์โดยรวมมีการเติบโตสูงต่อเนื่อง
โดยปัจจุบันมีผู้ให้บริการในธุรกิจนี้มากกว่า 100 ราย
รวมถึงบุคคลธรรมดาที่มีใบประกอบวิชาชีพวิศวกรรมควบคุมก็สามารถเข้ามาแข่งขันในธุรกิจนี้ได้โดยไม่จำเป็นต้องให้บริการในรูปแบบบริษัท
จนทำให้เกิดการแข่งขันด้วยการเสนองานตัดราคาเพื่อช่วงชิงส่วนแบ่งมูลค่าจากโครงการก่อสร้างที่เกิดขึ้นจำนวนมากทั้งจากภาครัฐและภาคเอกชนในช่วงที่การแข่งขันสูง

ในส่วนของ PPS
ถือว่ามีจุดแข็งในการป้องกันตัวเองจากคู่แข่งเหล่านี้จากประสบการณ์ในการดำเนินธุรกิจมายาวนานด้วยทีมงานวิศวกรชั้นแนวหน้าของเมืองไทยที่มีชื่อเสียงและความชำนาญ
รวมทั้งมีผลงานเป็นที่ประจักษ์ และสร้างความมั่นใจต่อลูกค้าอย่างเป็นรูปธรรม
และมีความสัมพันธ์กับกลุ่มลูกค้ามายาวนาน
ทำให้ไม่ได้รับผลกระทบจากสภาพการแข่งขันที่มีคู่แข่งขันมีจำนวนเพิ่มมากที่เกิดขึ้นทุกปี

ขณะเดียวกันบริษัทฯ ยังคงให้ความสำคัญในการลดความเสี่ยงจากการแข่งขันทางธุรกิจอย่างต่อเนื่อง
โดยมีแนวทางหลักอยู่สองแนวทาง แนวทางที่หนึ่งคือ การขยายการดำเนินธุรกิจในด้านอื่น ๆ
ที่เกี่ยวเนื่องเพิ่มเติมเพื่ออำนวยความสะดวกให้กับลูกค้ามากขึ้น
และเป็นการลดความเสี่ยงไปในตัวเช่น
เพิ่มขอบข่ายงานให้บริการวิศวกรรมที่ปรึกษาให้ครอบคลุมโครงการทุกประเภท
เพิ่มเติมบริการทางด้านการออกแบบทางด้านวิศวกรรมและสถาปัตยกรรม และ
บริการสารสนเทศทางการก่อสร้างและงานที่เกี่ยวข้อง เป็นต้น
ทั้งนี้บริษัทฯยังมีแผนขยายหน่วยใหม่เพิ่มขึ้นในอนาคตอย่างต่อเนื่อง

สำหรับแนวทางที่สองในการลดความเสี่ยงจากการแข่งขันทางธุรกิจ บริษัทฯ มีแนวทางคือ
การสร้างความแตกต่างและเพิ่มประสิทธิภาพในการทำงานของบริษัทฯ เช่น
การใช้ระบบเทคโนโลยีสารสนเทศด้านงานวิศวกรรมก่อสร้างเพื่ออำนวยความสะดวกในการทำงาน
การจัดให้มีการอบรมพนักงานอย่างต่อเนื่องและเป็นระบบ
และการเพิ่มประสิทธิภาพในธุรกิจหลักของบริษัทฯในด้านอื่นๆ อย่างต่อเนื่อง

1.  ความเสี่ยงจากการที่กลุ่มลูกค้าเป้าหมายอยู่ในวงจำกัดและการพึ่งพิงลูกค้ารายใหญ่

เมื่อพิจารณาจากกลุ่มลูกค้าในปัจจุบันของบริษัทฯ แล้ว พบว่าบริษัทฯ
มีความเสี่ยงจากกลุ่มลูกค้าขนาดใหญ่ที่มีอยู่ในวงจำกัดและการพึ่งพิงลูกค้ารายใหญ่
กรณีหากมีการเปลี่ยนแปลงผู้บริหาร หรือกลุ่มลูกค้ามีการเปลี่ยนแปลงนโยบายการทำงาน
หรือลดการขยายงาน ย่อมส่งผลกระทบต่อการดำเนินงานของบริษัทฯ

บริษัทฯ ตระหนักถึงความเสี่ยงข้อนี้และกำหนดแผนป้องกันความเสี่ยงไว้ด้วยการกระจายกลุ่มลูกค้า
ให้เข้าถึงกลุ่มลูกค้าทั้งภาครัฐและเอกชน
โดยมีนโยบายเพิ่มสัดส่วนการรับงานของหน่วยงานภาครัฐเพิ่มขึ้น
จากปัจจุบันมีสัดส่วนของหน่วยงานรัฐเฉลี่ย 3 ปีย้อนหลังราวร้อยละ 15 ให้มีสัดส่วนเพิ่มขึ้น
รวมทั้งกระจายประเภทโครงการที่รับให้บริการที่หลากหลายทั้งจากโครงการก่อสร้างอาคาร
โรงงาน ไปจนถึงระบบสาธารณูปโภค

2.  ความเสี่ยงจากความไม่ต่อเนื่องของรายได้หรือความไม่แน่นอนของรายได้

เนื่องจากรายได้หลักของบริษัทฯ
มาจากการให้บริการบริหารโครงการก่อสร้างให้แก่เจ้าของโครงการหรือผู้รับเหมาก่อสร้างเป็นรายโครงการ
ในลักษณะว่าจ้างตามอายุในสัญญา เป็นผลให้บริษัทฯ
มีความเสี่ยงจากความไม่ต่อเนื่องของรายได้เมื่อโครงการแล้วเสร็จหรือส่งมอบงานเรียบร้อยแล้ว
หากไม่มีงานเข้ามารองรับต่อเนื่อง นอกจากขาดรายได้แล้ว บริษัทฯ ยังต้องมีภาระค่าใช้จ่ายต่าง ๆ
โดยเฉพาะค่าจ้างบุคลากรผู้ชำนาญการ ซึ่งเป็นค่าใช้จ่ายหลักของบริษัทฯ

บริษัทฯ มีแผนป้องกันความเสี่ยงสำหรับกรณีนี้
ด้วยการดำเนินงานนโยบายด้านคุณภาพงานและการให้บริการลูกค้า
ทั้งในด้านของมาตรฐานสิ่งปลูกสร้าง ด้านการควบคุมเวลาก่อสร้าง
และการใช้งบประมาณตามแผนงาน เพื่อสร้างความเชื่อถือและไว้วางใจแก่ลูกค้า
โดยปฎิบัติตามนโยบายนี้อย่างแข็งขันจนประสบผลสำเร็จ เพราะมากกว่าร้อยละ 80
ของลูกค้าของบริษัทฯ เป็นลูกค้าที่เคยใช้บริการบริษัทฯ มาแล้วทั้งสิ้น
รวมทั้งได้ลูกค้ารายใหม่จากการแนะนำของลูกค้าเก่าเพิ่มขึ้นด้วย

ทั้งนี้ตั้งแต่ปี 2553 บริษัทฯ เริ่มใช้นโยบายการบริหารงบประมาณ (Budgeting)
โดยกำหนดเป็นเป้าหมายงบประมาณรายปี (Yearly Budgeting)
และปรับมาเป็นระบบการกำหนดเป้าหมายงบประมาณรายโครงการ (Project Budgeting) ในปี
2554 ทำให้ทราบเป้าหมายรายได้ ค่าใช้จ่าย และกำไรแต่ละโครงการ
โดยฝ่ายบัญชีจะเป็นผู้รวบรวมข้อมูลและนำเสนอต่อคณะกรรมการบริหารและคณะกรรมการบริษัท
เพื่อพิจารณาและติดตามผลการเปรียบเทียบกับงบประมาณทุก ๆ เดือน
เพื่อนำไปวิเคราะห์และวางแผนการจัดกำลังบุคลากร
และการจัดเวลารับงานให้เหมาะสมกับโครงการที่ทะยอยจบงาน ซึ่งช่วยให้บริษัทฯ
ลดความเสี่ยงจากความไม่ต่อเนื่องของรายได้อย่างมีประสิทธิภาพ

3.  ความเสี่ยงจากการได้ผลกระทบจากปัจจัยภายนอกที่ควบคุมไม่ได้

ความเสี่ยงดังกล่าว เช่น ภัยพิบัติทางธรรมชาติ สถานการณ์การเมือง ภาวะเศรษฐกิจ ฯลฯ
ในกรณีนี้บริษัทฯ ป้องกันด้วยการจัดเตรียมเงินทุนหมุนเวียนให้เพียงพอ
และกระจายแหล่งที่มาของรายได้
เพื่อให้มีรายได้ทดแทนจากแหล่งรายได้อื่นหากเกิดเหตุการณ์ที่ไม่คาดฝันกับแหล่งรายได้ใด
รวมทั้งบริษัทฯยังมีการปรับการประมาณการรายได้และรายจ่ายให้เข้ากับสถานภาพปัจจุบันอยู่เสมอ
เพื่อให้บริษัทฯสามารถวางแผนและปรับงบประมาณได้ตามสถานการณ์ภายนอกที่เปลี่ยนไป

4.  ความเสี่ยงจากภาวะตลาดแรงงานและค่าแรง

เป็นความเสี่ยงที่ธุรกิจหลายประเภทต้องเผชิญ และจากนโยบายรัฐบาลที่ปรับค่าแรงขั้นต่ำเป็นวันละ
300 บาท และเงินเดือนปริญญาตรี 15,000 บาทต่อเดือนทั่วประเทศ ซึ่งเริ่มใช้ตั้งแต่ปี 2556
เป็นต้นมา ทำให้ค่าแรงในอุตสาหกรรมก่อสร้างปรับตัวสูงขึ้น อีกทั้ง
การขาดแคลนบุคลากรนี้ยังเป็นผลจากการเปลี่ยนแปลงที่ทำงานอันเนื่องมาจากรายได้ที่ดีกว่า
อย่างไรก็ตามในปี 2556 บริษัทฯ มีการปรับรายได้พนักงานขึ้นครั้งใหญ่ตั้งแต่ช่วงต้นปี
รวมทั้งมีการจัดระเบียบค่าตอบแทนที่ชัดเจน รวมทั้งเพิ่มสวัสดิการที่เหมาะสมให้กับพนักงานทุกระดับ
เพื่อให้พนักงานมีความผูกพันและรู้สึกมั่นคงกับงานที่ทำ
รวมทั้งเพื่อลดความเสี่ยงจากการขาดแคลนบุคลากรและรักษาบุคลากรที่มีคุณภาพไว้กับบริษัทฯ
ขณะเดียวกันก็หาวิธีชดเชยค่าใช้จ่ายด้วยการบริหารรายจ่ายอย่างรัดกุม
เพื่อรักษาอัตรากำไรสุทธิให้อยู่ในระดับไม่ต่ำกว่าค่าเฉลี่ยที่บริษัทฯ เคยทำได้

1.  ความเสี่ยงจากการบริหารจัดการ

แม้จะมีความเป็นมืออาชีพที่ได้รับยอมรับในวงการผู้ให้บริการบริหารโครงการก่อสร้างมายาวนาน
แต่บริษัทฯ ก็ไม่ละเลยที่จะประเมินความเสี่ยงจากการบริหารจัดการ
เช่นเดียวกับธุรกิจทั่วไปที่ต้องเผชิญความเสี่ยงด้านการบริหารจัดการเหมือน ๆ กัน โดยบริษัทฯ
แบ่งความเสี่ยงในด้านนี้เป็น

2.1 ความเสี่ยงด้านการพึ่งพิงผู้บริหารหลัก และการขาดแคลนบุคลากรผู้เชี่ยวชาญ

ผู้บริหารหลักของบริษัทฯ ได้แก่ นายประสงค์ ธาราไชย
ประธานกรรมการและประธานกรรมการบริหาร นายธัช ธงภักดิ์ กรรมการผู้จัดการ
รวมทั้งทีมงานวิศวกรระดับผู้บริหาร ซึ่งท่านเหล่านี้เป็นที่เชื่อถือในวงการวิศวกรรม
และมีความสัมพันธ์อันดีกับกลุ่มธุรกิจต่าง ๆ มายาวนาน แต่ทุกท่านเริ่มมีอายุเฉลี่ยสูงขึ้น
เมื่อมีการเปลี่ยนแปลงหรือเกษียณอายุงานย่อมส่งผลกระทบต่อการดำเนินธุรกิจของบริษัทฯ บริษัทฯ
จึงมีแผนป้องกันความเสี่ยงด้วยการกำหนดนโยบายการตลาดเชิงรุกและเพิ่มขอบข่ายงานให้บริการให้ครอบคลุมทุกประเภท
เพื่อลดความพึ่งพิงความชำนาญเฉพาะด้านของผู้บริหารหลัก
รวมทั้งจัดให้มีแผนการพัฒนาบุคลากรตามสายอาชีพโดยผ่านการจัดอบรมความรู้แบบต่อเนื่อง
เพื่อให้เกิดความรู้ความชำนาญและใช้เป็นเกณฑ์ในการเลื่อนตำแหน่งบุคลากรสู่ผู้บริหารระดับสูงรุ่นต่อไป
รวมทั้งเสริมสร้างผู้บริหารในส่วนงานด้านอื่น เช่นการออกแบบ
เพื่อกระจายความเสี่ยงในด้านนี้เพิ่มขึ้น

ผู้บริหารหลักขององค์กร
คือบุคลากรสำคัญที่เติบโตมาจากการเป็นบุคลากรผู้เชี่ยวชาญในแต่ละสายอาชีพ ดังนั้นบริษัทฯ
จึงใช้นโยบายดังกล่าวในการลดความเสี่ยงในด้านการขาดแคลนบุคลากรผู้เชี่ยวชาญไปพร้อมกันด้วย
โดยเพิ่มเติมด้านการให้ความสำคัญกับบริหารทรัพยากรบุคคลในการปรับปรุงค่าตอบแทนและสวัสดิการ
อาทิ ค่าวิชาชีพ โบนัส กองทุนสำรองเลี้ยงชีพ ฯลฯ เพื่อเป็นขวัญและกำลังใจในการทำงาน
และป้องกันการสูญเสียบุคลากรสำคัญของบริษัทฯ ด้วย

2.2 ความเสี่ยงจากผู้รับเหมาปฏิบัติหน้าที่ไม่ถูกต้องตามแผนจนก่อให้เกิดความเสียหายต่อโครงการ

ภายใต้ธุรกิจของบริษัทฯ ต้องรับภาระความเสี่ยงด้านนี้โดยตรง จึงต้องป้องกันความเสี่ยงด้วยการ
ตรวจสอบคุณสมบัติของผู้รับเหมาอย่างเข้มงวด
และมีแผนป้องกันความเสี่ยงด้วยนโยบายการแก้ไขปัญหาทันที เมื่อผู้ควบคุมงาน
ซึ่งมีหน้าที่ตรวจสอบการปฏิบัติงานของผู้รับเหมาตลอดระยะเวลาที่ปฏิบัติงาน หากตรวจสอบ
พบข้อผิดพลาดใด ๆ จะมีการแนะนำรวมถึงออกหนังสือเป็นลายลักษณ์อักษรแจ้งไปยังผู้รับเหมา
ขณะเดียวกันจะทำการรายงานความคืบหน้าของโครงการให้กับเจ้าของโครงการทราบทุกเดือน
รวมทั้งมีนโยบายจัดทำแผนบริหารความเสี่ยงรายโครงการเพื่อเป็นแผนป้องกันความเสี่ยงอีกชั้นด้วย

2.3 ความเสี่ยงจากความผิดพลาดในการปฏิบัติหน้าที่วิศวกรที่ปรึกษา

ความเสี่ยงนี้เป็นสิ่งที่เกิดขึ้นได้กับทุกธุรกิจ เพราะการปฏิบัติหน้าที่ย่อมเกิดข้อผิดพลาดได้
และจะส่งผลต่อชื่อเสียงของบริษัทฯ ไม่ว่าความผิดพลาดนั้นจะเกิดจากบุคคลใด บริษัทฯ
ป้องกันความเสี่ยงในด้านนี้ด้วยการให้ความสำคัญกับกระบวนการและขั้นตอนในการทำหน้าที่ของวิศวกรที่ปรึกษา
ตั้งแต่การคัดเลือกบุคลากรเข้ามาร่วมงาน
และจัดให้มีการฝึกอบรมอย่างต่อเนื่องในทุกระดับอย่างสม่ำเสมอ เพื่อให้เกิดความรู้ความเข้าใจ
ความชำนาญในหลักวิศวกรรมและนำไปใช้ปฏิบัติอย่างถูกต้องและเชี่ยวชาญ
เพราะคุณสมบัติเหล่านี้คือหัวใจของธุรกิจให้บริการบริหารโครงการก่อสร้างอย่างมืออาชีพ
ทั้งนี้หากเกิดข้อผิดพลาด บริษัทฯ ได้ทำประกันความรับผิดทางวิชาชีพ (Professional
Indemnity Insurance) เพื่อเป็นการคุ้มครองค่าเสียหายที่บริษัทฯ จะต้องรับผิดชอบไว้ด้วยแล้ว

2.4 ความเสี่ยงด้านการร่วมลงทุนกับคู่ค้า

เพื่อป้องกันความเสี่ยงนี้ บริษัทฯ ได้เลือกคู่ค้าที่มีความน่าเชื่อถือในการขยายธุรกิจใหม่ ๆ เช่น
การร่วมมือกับบริษัท สวอน แอนด์ แมคลาแรน ประเทศสิงคโปร์
ด้านการให้บริการออกแบบสถาปัตยกรรมและตกแต่งภายใน
เพราะเป็นบริษัทที่มีชื่อเสียงและผลงานโดดเด่นในปี 2556 ที่ผ่านมา เป็นต้น ขณะที่นโยบาย
ร่วมลงทุน บริษัทฯ จะใช้นโยบายเป็นผู้ลงทุนส่วนน้อย
และเพิ่มสัดส่วนการลงทุนตามความสำเร็จของบริษัทฯ
ที่ก่อตั้งร่วมกับคู่ค้าเพื่อเป็นการจำกัดความเสี่ยง

2.  ความเสี่ยงด้านการเงิน

มีประเด็นหลัก ๆ ได้แก่ความเสี่ยงจากการรับรู้รายได้ไม่เป็นไปตามสัญญา และความเสี่ยง
จากเงินทุนหมุนเวียนไม่เพียงพอ
ประเด็นแรกอาจจะเกิดขึ้นได้กรณีมีการยกเลิกสัญญาก่อนกำหนดของผู้ว่าจ้างหรือบริษัทฯ
ขอเลิกสัญญาจ้าง เพราะผู้ว่าจ้างไม่ปฏิบัติตามหรือละเมิดสัญญาจ้างข้อใดข้อหนึ่งหรือหลายข้อ
หรือไม่ชำระเงินตามจำนวนและเวลาที่ระบุไว้ในสัญญา ซึ่งบริษัทฯ ใช้วิธีป้องกันความเสี่ยงนี้
ด้วยการเน้นคัดกรองผู้ว่าจ้างก่อนรับงาน
ควบคู่ไปกับการให้บริการอย่างมีคุณภาพต่อเนื่องในทุกด้านเพื่อสร้างความพึงพอใจแก่ลูกค้า
ซึ่งจะทำให้ได้ผู้ว่าจ้างที่มีคุณภาพและลดความเสี่ยงในเรื่องนี้ได้โดยตรง

3.  ความเสี่ยงต่อการลงทุนของผู้ถือหลักทรัพย์

ผู้ถือหลักทรัพย์มีความเสี่ยงจากการไม่ได้รับผลตอบแทนจากการขายหุ้น
และผลตอบแทนจากเงินปันผลตามราคาที่คาดการณ์ไว้

4. ทรัพย์สินที่ใช้ในการประกอบธุรกิจ

  4.1 บริษัทมีทรัพย์สินที่ใช้ในการประกอบธุรกิจ ณ 31 ธันวาคม 2556 ดังนี้

+--------------------+-------+--------------+-------+---------+-------+
| รายการทรัพย์สิน       | ลัก    | ก            | มูลค่าต | ภ       | วงเง  |
|                    | ษณะกร | ารใช้งานปัจจุบัน | ามบัญชี | าระผูกพัน | ินจำนำ |
|                    | รมสิทธิ |              |       |         | /     |
|                    |       |              | (บาท) |         | จำนอง |
|                    |       |              |       |         | (บาท) |
+--------------------+-------+--------------+-------+---------+-------+
| 1.  ที่ดิน            | -     | -            | 2,90  | -       | -     |
|                    | บริษ   | ที่ตั้งสำนักงา    | 0,000 | จำน     | 25,00 |
|     1.  โฉนดเลขที่   | ัทเป็นเ | นใหญ่ของบริษัทฯ |       | องธนาคา | 0,000 |
|         122513     | จ้าของ |              |       | รกรุงเทพ |       |
|                    |       |              |       | จำกัด    |       |
|        ตำบลสวนหลวง |       |              |       | (มหาชน) |       |
|                    |       |              |       | ร่วมก    |       |
|       อำเภอพระโขนง |       |              |       | ับทรัพย์สิน |       |
|         กรุงเทพฯ    |       |              |       | ข้อ 2.1  |       |
|         เนื้อที่       |       |              |       |         |       |
|         0-1-44 ไร่  |       |              |       |         |       |
+--------------------+-------+--------------+-------+---------+-------+
| 2.  โฉนดเลขที่       | -     | - ที่ดินเปล่า    | 46    | - ไม่มี - | - ไม่มี |
|     16803, 16792   | บริษ   | (ซื้อม         | 0,000 |         | -     |
|     ตำบลบ่อ อำเภอ   | ัทเป็นเ | าเพื่อการลงทุน) |       |         |       |
|     ขลุง จังหวัดจันทบุรี | จ้าของ |              |       |         |       |
|     เนื้อที่ 2-0-22    |       |              |       |         |       |
|     ไร่, 1-3-19 ไร่  |       |              |       |         |       |
+--------------------+-------+--------------+-------+---------+-------+
| 2.  อาคา           | -     | -            | 3,17  | -       | -     |
| รและส่วนปรับปรุงอาคาร | บริษ   | สำนักงา       | 1,639 | จำน     | 25,00 |
|                    | ัทเป็นเ | นใหญ่ของบริษัทฯ |       | องธนาคา | 0,000 |
|   2.1) เลขที่ 381/6  | จ้าของ |              |       | รกรุงเทพ |       |
|   (บนโฉนดเลขที่      |       |              |       | จำกัด    |       |
|   122513)          |       |              |       | (มหาชน) |       |
|   อำเภอพระโขนง     |       |              |       | ร่วมก    |       |
|                    |       |              |       | ับทรัพย์สิน |       |
|   กรุงเทพฯ เนื้อที่ 648 |       |              |       | ข้อ 1.1  |       |
|   ตรม.             |       |              |       |         |       |
+--------------------+-------+--------------+-------+---------+-------+
|   2.2) ห้องชุดเลขที่   | -     | -            | 1     | -       | -     |
|   1444/43 ชั้นที่ 1    | บริษ   | เป็นสวัส       |       | จำนอ    | 8,00  |
|   อาคารชุดปาล์มฮิลล์   | ัทเป็นเ | ดิการสำหรับผู้บร |       | งธนาคาร | 0,000 |
|   เลขที่ 8 ถนนบายพาส | จ้าของ | ิหารและพนักงาน |       | กสิกรไทย |       |
|   ตำบลชะอำ         |       |              |       | จำกัด    |       |
|   อำเภอชะอำ        |       |              |       | )       |       |
|   จังหวัดเพชรบุรี เนื้อที่ |       |              |       | (มหาชน) |       |
|   262 ตารางเมตร    |       |              |       |         |       |
+--------------------+-------+--------------+-------+---------+-------+
| 3.  เครื่องใช้สำนักงาน | บริษ   | ใช้ที่สำนักง     | 2,67  | -ไม่มี-   | -ไม่มี- |
|                    | ัทเป็นเ | านและโครงการ | 5,098 |         |       |
|                    | จ้าของ |              |       |         |       |
+--------------------+-------+--------------+-------+---------+-------+
| 4.                 | บริษ   | ใช้ที่สำนักง     | 8     | -ไม่มี-   | -ไม่มี- |
|  เครื่องตกแต่งสำนักงาน | ัทเป็นเ | านและโครงการ | 2,903 |         |       |
|                    | จ้าของ |              |       |         |       |
+--------------------+-------+--------------+-------+---------+-------+
| 5.  อุปกรณ์คอมพิวเตอร์ | บริษ   | ใช้ที่สำนักง     | 55    | -ไม่มี-   | -ไม่มี- |
|                    | ัทเป็นเ | านและโครงการ | 8,901 |         |       |
|                    | จ้าของ |              |       |         |       |
+--------------------+-------+--------------+-------+---------+-------+
| 6.  ยานพาหนะ       | บริษ   | ใช้ที่สำนักง     | 52    | เช่าซื้อ 1 | -ไม่มี- |
|                    | ัทเป็นเ | านและโครงการ | 9,728 | คัน      |       |
|                    | จ้าของ |              |       | (นอกนั้น  |       |
|                    |       |              |       | เป็นสินทร |       |
|                    |       |              |       | ัพย์บริษัท) |       |
+--------------------+-------+--------------+-------+---------+-------+
| รวม                |       |              | 10,37 |         |       |
|                    |       |              | 8,270 |         |       |
+--------------------+-------+--------------+-------+---------+-------+

  สินทรัพย์ไม่มีตัวตนที่ใช้ในการประกอบธุรกิจ

ณ 31 ธันวาคม 2556 บริษัทมีรายการสินทรัพย์ไม่มีตัวตนสุทธิเท่ากับ 1,846,903 บาท
โดยรายการดังกล่าวได้แก่ โปรแกรมคอมพิวเตอร์ โปรแกรมด้านบัญชี โปรแกรมด้านงานบุคคล

4.2 สัญญาที่เกี่ยวข้องกับทรัพย์สิน (สิ้นสุด ณ วันที่ 31 ธันวาคม 2556)

สัญญาให้เช่าอาคาร

  บริษัททำสัญญาให้เช่าพื้นที่อาคารชั้น 2 และ ชั้น 3 (บางส่วน)เพื่อเป็นสำนักงานใหญ่แก่ PPSD
  PIC PPQ ซึ่งเป็นบริษัทย่อยและกิจการร่วมค้าของบริษัทโดยมีรายละเอียด ดังนี้

+----------------+-----------------------------------------------------+
|                |                                                     |
+----------------+-----------------------------------------------------+
| สัญญาเช่าอ       |                                                     |
| าคารพื้นที่สำนักงาน |                                                     |
+----------------+-----------------------------------------------------+
|   ผู้ให้เช่า       | บริษัท โปรเจค แพลนนิ่ง เซอร์วิส จำกัด (มหาชน)              |
+----------------+-----------------------------------------------------+
|   ผู้เช่า         | บริษัท พีพีเอส ดีไซน จำกัด                                |
+----------------+-----------------------------------------------------+
|   ค่าเช่า        | 15,000 บาท ต่อเดือน                                   |
+----------------+-----------------------------------------------------+
|   ระยะเวลา     | ตั้งแต่วันที่ 1 มกราคม 2556 ถึง วันที่ 31 ธันวาคม 2556         |
+----------------+-----------------------------------------------------+

+----------------+-----------------------------------------------------+
| สัญญาเช่าอ       |                                                     |
| าคารพื้นที่สำนักงาน |                                                     |
+----------------+-----------------------------------------------------+
|   ผู้ให้เช่า       | บริษัท โปรเจค แพลนนิ่ง เซอร์วิส จำกัด (มหาชน)              |
+----------------+-----------------------------------------------------+
|   ผู้เช่า         | บริษัท พีพีเอส อินฟอร์เมชั่น คอนซัลแทนท์ จำกัด                 |
+----------------+-----------------------------------------------------+
|   ค่าเช่า        | 5,000 บาท ต่อเดือน                                    |
+----------------+-----------------------------------------------------+
|   ระยะเวลา     | ตั้งแต่วันที่ 1 มกราคม 2556 ถึง วันที่ 31 ธันวาคม 2556         |
+----------------+-----------------------------------------------------+

+----------------+-----------------------------------------------------+
| สัญญาเช่าอ       |                                                     |
| าคารพื้นที่สำนักงาน |                                                     |
+----------------+-----------------------------------------------------+
|   ผู้ให้เช่า       | บริษัท โปรเจค แพลนนิ่ง เซอร์วิส จำกัด (มหาชน)              |
+----------------+-----------------------------------------------------+
|   ผู้เช่า         | กิจการร่วมค้า พีพีคิว                                     |
+----------------+-----------------------------------------------------+
|   ค่าเช่า        | 2,000 บาท ต่อเดือน                                    |
+----------------+-----------------------------------------------------+
|   ระยะเวลา     | ตั้งแต่วันที่ 1 มกราคม 2556 ถึง วันที่ 31 ธันวาคม 2556         |
+----------------+-----------------------------------------------------+

กรมธรรม์

  ---------------- --------------------------------------------------------
  คู่สัญญา            บริษัท เมืองไทยประกันภัย จำกัด

  เลขที่กรมธรรม์      FA163047 – 13NBK

  ประเภทกรมธรรม์    ประกันอัคคีภัย

  ทรัพย์สินเอาประกัน   1444/43 ชั้น 1 อาคารชุดปาล์มฮิลล์ อาคาร 8 ถ. บายพาส ต.ชะอำ อ.
                   ชะอำ จ. เพชรบุรี

  ระยะเวลา         ตั้งแต่วันที่ 21 มีนาคม 2556 ถึง วันที่ 21 มีนาคม 2557

  วงเงินคุ้มครอง      3,888,900 บาท

  ผู้รับผลประโยชน์     ธนาคารกสิกรไทย จำกัด (มหาชน)
  ---------------- --------------------------------------------------------

  ---------------- --------------------------------------------------------
  คู่สัญญา            บริษัท กรุงเทพประกันภัย จำกัด

  เลขที่กรมธรรม์      513-01111-22894

  ประเภทกรมธรรม์    ประกันอัคคีภัย

  ทรัพย์สินเอาประกัน   อาคารสำนักงาน บริษัท โปรเจค แพลนนิ่ง เซอร์วิส จำกัด (มหาชน) เลขที่
                   381/6 ซอยพระรามเก้า 58 (ซอย 7 เสรี 7) ถนนพระรามเก้า
                   แขวงสวนหลวง เขตสวนหลวง กรุงเทพฯ 10250

  ระยะเวลา         ตั้งแต่วันที่ 17 ธันวาคม 2556 ถึงวันที่ 17 ธันวาคม 2557

  วงเงินคุ้มครอง      2,500,000 บาท

  ผู้รับผลประโยชน์     ธนาคารกรุงเทพ จำกัด (มหาชน) สำนักงานธุรกิจคลองตัน
  ---------------- --------------------------------------------------------

  --------------- ----------------------------------------------------------
  คู่สัญญา           บริษัท กรุงเทพประกันชีวิต จำกัด

  เลขที่กรมธรรม์     2556078

  ประเภทกรมธรรม์   ประกันภัยกลุ่มแบบชั่วระยะเวลา

  บุคคลเอาประกัน    พนักงานบริษัท โปรเจค แพลนนิ่ง เซอร์วิส จำกัด (มหาชน)

  ระยะเวลา        ตั้งแต่วันที่ 1 กรกฎาคม 2556 ถึงวันที่ 30 มิถุนายน 2557

  ผู้รับผลประโยชน์    พนักงานบริษัท โปรเจค แพลนนิ่ง เซอร์วิส จำกัด (มหาชน)
  --------------- ----------------------------------------------------------

  ------------------------ --------------------------------------------------
  คู่สัญญา                    บริษัท เอช ไอเอ็นเอ โอเวอร์ซีส์ อินชัวรันซ์ จำกัด

  เลขที่กรมธรรม์              001-11-5PIX-004814 PLI0000099

  ประเภทการประกันภัย         การประกันความรับผิดจากวิชาชีพ (Professional Indemnity
                           Insurance)

  ความคุ้มครอง/ความรับผิดชอบ   งานออกแบบ ควบคุมการก่อสร้าง บริหารจัดการโครงการ
                           และรายการกิจกรรมที่เกี่ยวข้อง

  ระยะเวลาประกันภัย          ตั้งแต่วันที่ 1 มกราคม 2556 ถึงวันที่ 1 มกราคม 2557

  วงเงินประกันภัย             ประกันภัยคุ้มครองความเสียหายวงเงินไม่เกิน 40,000,000 บาท

  ผู้รับผลประโยชน์             บริษัท โปรเจค แพลนนิ่ง เซอร์วิส จำกัด (มหาชน) หรือ บริษัท
                           พีพีเอส ดีไซน จำกัด
  ------------------------ --------------------------------------------------

4.3 เงินลงทุนในบริษัทย่อยและบริษัทที่เกี่ยวข้อง

ณ วันที่ 31 ธันวาคม 2556 บริษัทฯ มีบริษัทย่อย 2 แห่ง บริษัทร่วม 2 แห่ง และกิจการร่วมค้า 1
แห่ง โดยบริษัทฯ มีมูลค่าเงินลงทุนในบริษัทย่อย บริษัทร่วม และกิจการร่วมค้า
โดยวิธีราคาทุนรวมทั้งสิ้น 9,943,690 บาท หรือคิดเป็นสัดส่วนร้อยละ 4.42
ของสินทรัพย์รวมตามงบการเงินเฉพาะของบริษัท โดยมีรายละเอียดดังนี้

  ------------- ----------- ----------- -------------- ---------- -------------------
  บริษัท          ทุนชำระแล้ว               สัดส่วนการลงทุน              มูลค่าเงินลงทุน (บาท)
                (บาท)                   (%)                       

  PPSD          3,000,000               99.99%                    3,453,720

  PIC           1,000,000               89.99%                    899,990

  SWAN          7,000,000               35.00%                    2,449,980

  PPQ-JV        3,300,000               80.00%                    2,640,000

  BUILK         5,000,000               10.00%                    500,000

  รวมทั้งสิ้น                   9,943,690                             
  ------------- ----------- ----------- -------------- ---------- -------------------

4.4 นโยบายการลงทุนในบริษัทย่อยและบริษัทร่วม

นโยบายการลงทุนของบริษัทฯ คือ พิจารณาขยายธุรกิจเพื่อเพิ่มศักยภาพในการรับงาน
โดยลงทุนร่วมกับพันธมิตรทางธุรกิจที่รู้จักกันมานานหรือบริษัทที่มีชื่อเสียง เพื่อจัดตั้งกิจการร่วมค้า
(Joint Venture) หรือกิจการค้าร่วม (Consortium)
สำหรับการเข้ารับงานหรือเข้าร่วมประมูลงานโครงการที่มีขนาดใหญ่ โดยบริษัทฯ
จะคำนึงถึงความพร้อมของบุคลากรและทีมงาน อัตราการทำกำไรต้องเป็นไปตามนโยบายที่กำหนดไว้
ควบคู่ไปกับการพิจารณาคัดเลือกพันธมิตรทางธุรกิจที่น่าเชื่อถือ ทั้งในเรื่องคุณภาพของงานก่อสร้าง
ฐานะทางการเงิน ความน่าเชื่อถือของผู้บริหาร
เพื่อป้องกันความเสี่ยงที่อาจเกิดขึ้นจากโครงการที่ทำร่วมกันในอนาคต

สำหรับนโยบายการลงทุนในบริษัทย่อย บริษัทฯ จะคำนึงถึงผลตอบแทนจากการลงทุน ความเสี่ยง
และสภาพคล่องทางการเงินของบริษัทอย่างรอบคอบ
โดยจะพิจารณาลงทุนในบริษัทย่อยที่มีศักยภาพที่จะเกื้อหนุนและเอื้อประโยชน์ต่อการดำเนินธุรกิจของบริษัทฯ
เป็นสำคัญ และโครงการลงทุนแต่ละโครงการจะต้องผ่านการพิจารณาจากคณะกรรมการบริษัท
และที่ประชุมผู้ถือหุ้นตามขอบเขตอำนาจการอนุมัติที่กำหนดไว้ ซึ่งบริษัทฯ มีนโยบายส่งกรรมการ
และ/หรือผู้บริหารของบริษัทฯ เข้าไปเป็นกรรมการส่วนใหญ่ในบริษัทย่อย เพื่อควบคุมทิศทาง
และนโยบายการบริหารงานที่สำคัญของบริษัทย่อยดังกล่าวให้สอดคล้องกับนโยบายของบริษัทฯ

4.5 ราคาประเมินทรัพย์สิน หากมีการได้มาหรือจำหน่ายไปซึ่งสินทรัพย์
หรือมีการตีราคาทรัพย์สินใหม่

- ไม่มี

5. ข้อพิพาททางกฎหมาย

ปัจจุบันบริษัทและบริษัทย่อยไม่มีข้อพิพาททางกฎหมายใดที่อาจก่อให้เกิดผลเสียหายต่อบริษัทสูงเกินกว่า
5% ของส่วนผู้ถือหุ้นและก่อให้เกิดผลในทางลบต่อการดำเนินธุรกิจของบริษัทอย่างมีนัยสำคัญ

6. ข้อมูลทั่วไป และข้อมูลสำคัญอื่น

6.1 ข้อมูลทั่วไป

บริษัท โปรเจค แพลนนิ่ง เซอร์วิส จำกัด (มหาชน) (PPS)

สถานที่ติดต่อ เลขที่ 381/6 ซอยพระรามเก้า 58 (ซอย 7 เสรี 7) ถนนพระรามเก้า

แขวงสวนหลวง กรุงเทพมหานคร 10250

โทรศัพท์ 0 2718 2785-9

โทรสาร 0 2300 5545-6

เว็บไซต์ www.pps.co.th

ลักษณะธุรกิจ ให้บริการวิศวกรที่ปรึกษา โดยรับให้คำปรึกษาและบริหารโครงการก่อสร้าง

แก่เจ้าของโครงการ สำหรับงานก่อสร้างอาคาร และโครงการสาธารณูปโภคต่าง ๆ

โดยเฉพาะงานก่อสร้างที่ต้องอาศัยความชำนาญเฉพาะด้านวิศวกรรม

ทุนจดทะเบียน 100 ล้านบาท ชำระเต็มจำนวน แบ่งเป็นหุ้นละ 0.25 บาท จำนวน 400 ล้านหุ้น

ทะเบียนบริษัทมหาชน 0107555000147

บริษัทย่อย

บริษัท พีพีเอส ดีไซน จำกัด (PPSD)

สถานที่ติดต่อ เลขที่ 381/6 ซอยพระรามเก้า 58 (ซอย 7 เสรี 7) ถนนพระรามเก้า

แขวงสวนหลวง กรุงเทพมหานคร 10250

โทรศัพท์ 0 2718 2785-9

โทรสาร 0 2300 5545-6

เว็บไซต์ www.pps.co.th

ลักษณะธุรกิจ ให้บริการการออกแบบโครงสร้างและงานระบบ

ทุนจดทะเบียน 3 ล้านบาท แบ่งเป็นหุ้นละ 100 บาท จำนวน 30,000หุ้น

สัดส่วนการถือหุ้น จำนวน 29,998 หุ้น หรือร้อยละ 99.99

บริษัท พีพีเอส อินฟอร์เมชั่น คอนซัลแทนท์ จำกัด (PIC)

สถานที่ติดต่อ เลขที่ 381/6 ซอยพระรามเก้า 58 (ซอย 7 เสรี 7) ถนนพระรามเก้า

แขวงสวนหลวง กรุงเทพมหานคร 10250

โทรศัพท์ 0 2718 2785-9

โทรสาร 0 2300 5545-6

เว็บไซต์ www.pps.co.th

ลักษณะธุรกิจ ให้บริการด้านเทคโนโลยีสารสนเทศในส่วนการทำสื่อมีเดียและสื่อโฆษณา

ทุนจดทะเบียน 1 ล้านบาท แบ่งเป็นหุ้นละ 10 บาท จำนวน 100,000หุ้น

สัดส่วนการถือหุ้น 89,999 หุ้น หรือร้อยละ 90

บริษัทร่วมทุน

บริษัท สวอน แอนด์ แมคลาเรน (ประเทศไทย) จำกัด

สถานที่ติดต่อ เลขที่ 381/6 ซอยพระรามเก้า 58 (ซอย 7 เสรี 7) ถนนพระรามเก้า

แขวงสวนหลวง กรุงเทพมหานคร 10250

โทรศัพท์ 0 2300 5518

โทรสาร 0 2300 5545-6

เว็บไซต์ www.pps.co.th

ลักษณะธุรกิจ ให้บริการงานออกแบบด้านสถาปัตยกรรม เพื่อรองรับงานออกแบบด้านสถาปัตยกรรม
และด้านตกแต่งภายใน

ทุนจดทะเบียน 7 ล้านบาท แบ่งเป็นหุ้นละ 10 บาท จำนวน 700,000หุ้น

สัดส่วนการถือหุ้น จำนวน 24,500 หุ้น หรือร้อยละ 35

บริษัท บิลค์ เอเชีย จำกัด (BUILK)

สถานที่ติดต่อ ชั้น 6 อาคาร จี.พี.เฮ้าส์ 71 ถนนทรัพย์ แขวงสี่พระยา เขตบางรัก กรุงเทพ
10500

โทรศัพท์ 0 2236 9799

โทรสาร 0 2236 9798

เว็บไซต์ www.builk.com

ลักษณะธุรกิจ ให้บริการด้านเทคโนโลยีสารสนเทศเกี่ยวกับอุตสาหกรรมก่อสร้าง

ทุนจดทะเบียน 5 ล้านบาท แบ่งเป็นหุ้นละ 10 บาท จำนวน 500,000หุ้น

สัดส่วนการถือหุ้น จำนวน 50,000 หุ้น หรือร้อยละ 10

กิจการร่วมค้า

กิจการร่วมค้า พีพีคิว (PPQ)

สถานที่ติดต่อ เลขที่ 381/6 ซอยพระรามเก้า 58 (ซอย 7 เสรี 7) ถนนพระรามเก้า

แขวงสวนหลวง กรุงเทพมหานคร 10250

โทรศัพท์ 0 2718 2785-9

โทรสาร 0 2300 5545-6

เว็บไซต์ www.pps.co.th

ลักษณะธุรกิจ รับจ้างควบคุมงานก่อสร้างอาคารที่ทำการศาลฎีกา ของสำนักงานศาลยุติธรรม

ทุนกิจการร่วมค้า 3.30 ล้านบาท

สัดส่วนการร่วมทุน 2.64 ล้านบาท

บุคคลอ้างอิงอื่น ๆ

นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย) จำกัด

ชั้น 4 และ 7 อาคารตลาดหลักทรัพย์แห่งประเทศไทย

62 รัชดาภิเษก ถนน รัชดาภิเษก เขต คลองเตย กรุงเทพมหานคร 10110

โทร 0 2229 2000 โทรสาร 0 2359 1259

ผู้สอบบัญชี บริษัท สอบบัญชี ดี ไอ เอ อินเตอร์เนชั่นแนล จำกัด

316/32 ซอยสุขุมวิท 22 ถนนพระราม 4 แขวงคลองตัน เขตคลองเตย

กรุงเทพมหานคร 10110

โทร 0 2259 5300-2, 0 2332 5126-9

ที่ปรึกษากฎหมาย สำนักงานกฎหมายเทพ

เลขที่ 1193 อาคารเอ็กซิม ชั้น 11 ห้อง 1106-1108 ถนนพหลโยธิน แขวงสามเสนใน

เขตพญาไท กรุงเทพมหานคร 10400

หมายเลขโทรศัพท์ 0-2278-1679-84

โทรสาร 0-2271-2367, 0-2271-2587

2.  ข้อมูลสำคัญอื่นที่มีผลกระทบต่อการตัดสินใจของผู้ลงทุน

พันธะผูกพันในการออกหุ้นในอนาคต

ปัจจุบันบริษัทฯ ไม่มีพันธะผูกพันในการออกหุ้นในอนาคต

ข้อมูลเกี่ยวกับหุ้นกู้หรือตั๋วเงิน

บริษัทฯ ไม่มีการออกหุ้นกู้หรือตั๋วเงินเพื่อใช้ในการดำเนินธุรกิจ